Netizen persoal kemewahan pengerusi kem tahfiz

KUALA LUMPUR: Gara-gara hantaran berbaur hinaan terhadap seorang remaja berusia 14 tahun yang digambarkan menggoda ustaz sebelum dirogol berulang kali, nama pemilik Facebook, Ezzat Tahir tiba-tiba tular dalam kalangan netizen.

Hantaran beliau sebagai seorang pengerusi kem tahfiz turut disambut rakan FBnya dengan membalas komen berbaur lucah dan menyamakan mangsa rogol itu sebagai kereta baru keluar kilang.

Walaupun rakannya membuat permohonan maaf, beliau cuma diam dan hanya menulis “Silakan viralkan mudah-mudahan boleh jadi selebriti macam Stopa.

Jabatan Netizen mula membuat siasatan dan terkini tular di TikTok milik akaun han_skyline mengenai kemewahan hidup pengerusi kem berkenaan yang mampu tinggal di Pavillion.

Pemilik akaun TikTok berkenaan bertanya adakah kemewahan itu datangnya dari wang derma atau infaq untuk membangunkan kem tahfiznya.

Antara komen netizen:

Wan Ieda: Bila dipertikai yang minta derma kerana meragukan, tapi ada yang kata biar… tu antara dia dgn Tuhan.

Ku Kira Kau Garaj: Makin kayalah member patut kerajaan diwajibkan audit untuk NGO dan Maahad Tahfiz ni.

Mod Yusni Md Taib: Mintak derma anak yatim buat bangunan macam istana jadi harta peribadi

Syahron: Aku mmg dah lama tau… sbb tu yang duk diri kat pasar kutip2 derma… mmg aku xpernah nak derma pun… nak derma kat saluran yang tepat je.

Sejauh mana kebenarannya hanyalah empunya diri yang boleh jawab namun berasa diri tidak salah ketika membuat jenaka mengenai mangsa rogol remaja 14 tahun, ia sesuatu yang menimbulkan kemarahan awam.

Kelmarin, lelaki berkenaan dipercayai membuat hantaran sindir berbaur lucah terhadap mangsa rogol bawah umur di Facebook miliknya.

Individu yang menggunakan akaun Facebook, Ezzat Tahir itu memuat naik gambar bersama tulisan di hantaran iaitu:

“Ustaz F&N penceramah bebas ditahan kerana merogol berkali-kali seorang gadis berumur 14 tahun.

Berkali-kali hebat juga. Ustaz yang hebat atau gadis tu yang hebat. Berkali-kali perginya??

“Ada kemungkinan juga ustaz ini yang dirogol oleh gadis tersebut,” menurut hantaran itu.

Bagaimanapun, jabatan netizen cekap menjalankan kerja dengan membuat tangkap layar di komen yang ditinggalkan individu berkenaan di hantaran sama sebelum hantaran itu dipadamkan

Terdapat komen saling berbalas antara individu yang memuat naik hantaran dan pengikutnya, seolah-olah saling menyokong rogol itu adalah menyeronokkan.

Author

Tun Puteh Wanti

View all posts

View all posts


PRU15: Kazim Elias tarik diri di Larut, diganti Mohd Shafiq Fhadly Mahmud

Perkara itu diumumkan Pengerusi BN negeri, Datuk Seri Saarani Mohamad pada majlis pengumuman calon BN Perak bagi kerusi Dewan Undangan Negeri (DUN) di sini hari ini.

“Pertukaran ini kerana Ustaz Kazim menarik diri di saat akhir,” katanya.

Dalam ucapan pengumuman calon itu, Saarani yang bakal mempertahankan kerusi DUN Kota Tampan berkata tanggungjawab dan amanah kepada parti bukan sekadar sebagai calon tetapi juga apabila tidak dicalonkan.

“Matlamat bukan sahaja jadi calon tapi menang PRU. Perjuangan kita kembali jadi kerajaan Negeri Perak… kerajaan BN. Yang ingin kita laungkan adalah lambang dacing.

“Bermakna yang hendak kita turun padang pujuk rayu, lihat lambang dacing, lagi banyak undi lagi mudah menang,” katanya.

Saarani berkata BN akan bertanding di kesemua 24 kerusi Parlimen dan 59 kerusi DUN pada PRU15.

Selain Saarani, daripada UMNO, BN turut menampilkan Pengerusi Jawatankuasa Pendidikan, Pengajian Tinggi dan Sumber Manusia negeri  Ahmad Saidi Mohamad Daud bagi DUN Changkat Jering, Pengerusi Infrastruktur Awam, Tenaga, Air dan Pengangkutan Awam Datuk Mohd Zolkafly Harun (Lintang) serta bekas pemain bola sepak Perak yang kini Ketua Umno Bahagian Tapah Ishsam Shahruddin (Ayer Kuning).

Antara calon MCA yang diketengahkan pula ialah Ang Sui Eng (Pokok Asam), Pan Chean Chang (Jalong) dan Woo Kok Toong (Canning).

Dalam sidang akhbar kemudiannya, Saarani berkata BN belum menamakan calon di empat kerusi DUN iaitu Aulong, Jelapang, Sungkai dan Buntong kerana masih perlu berbincang di peringkat komponen sebelum membuat sebarang keputusan.

“Aulong ini asalnya daripada parti Gerakan, jadi di peringkat komponen masih lagi belum bincang siapa yang akan diberikan kerusi itu. MIC belum beri nama di Buntong, Jelapang dan Sungkai. Akan diumumkan kemudian apabila ada nama,” katanya.

Mengulas mengenai calon, Saarani berkata BN membariskan calon-calon yang membentuk kepelbagaian latar belakang selain muka baharu berikutan ada penyandang yang tidak mahu bertanding atau tidak dipilih semula.

“Sebahagian tidak disambung. Ada yang tarik diri. Ada juga keputusan parti (tidak menamakan semula),” kata beliau.

Saarani sebelum ini dilapor berkata BN Perak menyasarkan memenangi sekurang-kurangnya 40 kerusi DUN dan 15 kerusi Parlimen pada PRU15.

DUN Perak mempunyai 59 kerusi. Sebelum pembubaran pada 17 Oktober, ia  terdiri daripada 25 Ahli Dewan Undangan Negeri (ADUN) BN, DAP (15), Parti Amanah Negara (lima), Bersatu (empat) manakala PAS, PKR dan Parti Bangsa Malaysia (PBM)  masing-masing tiga manakala Bebas (satu). – BERNAMA


‘Mari kak bungkus, lepas tu lari’ – Pemilik kedai kecewa pelanggan lari lepas habis makan

CYBERJAYA: Seorang pelanggan di sebuah premis di Kota Bharu bertindak melarikan diri selepas meminta pemilik kedai membungkus lebihan makanan yang telah dimakan.

Menerusi perkongsian video TikTok @saja_saja, wanita yang juga pemilik kedai makan itu berkata, individu terbabit melarikan diri kerana enggan membayar harga makanan dan minuman.

“Dia datang makan dan lepas tu, dia tak bayar, dia lari. Dia buat-buat nak bungkus makanan.

“Tahu tak macam mana, spageti tinggal empat urat, lala tinggal sebiji yang tak terbuka. Memang tak boleh makan pun lala tu.

“Mari kak bungkus (pelanggan panggil). Lepas tu lari. Jahatlah, sakit hati,” kata wanita itu yang dikenali sebagai Kak Ji bercerita dalam dialek Kelantan.

Seorang lelaki dalam video itu pula berkata, pelanggan tersebut sepatutnya memaklumkan kepada pemilik kedai jika benar-benar terdesak dan tidak perlu melarikan diri.

“Tak baik buat begitu, jangan buat. Kalau tak ada duit, bagi tahu saja.

“Kalau nak berhutang dulu, bagi tahu. Insya-Allah tuan kedai Kak Ji ni baik hati. Kalau orang buat begitu, siapa tak marah,” ujarnya.

Menjengah di ruangan komen, rata-rata netizen menasihatkan wanita itu untuk menghalalkan makanan dan minuman yang dipesan individu terbabit.

“Ikhlaskan semoga Allah menggantikannya yang lebih. Saya juga meniaga sering macam itu. Tapi Allah Maha Pengasih lagi Penyayang,” komen netizen.

“Biasa kak, kadang-kadang orang bukan tak mau bayar. Duit tak ada perut lapar, malu nak bagitau. Minta halal la kak, Insya-Allah rezeki yang lain tu ada,” kongsi netizen.

Malah ada juga netizen menyelar tindakan netizen yang meminta pemilik kedai itu untuk menghalalkan makanan tersebut.

“RM27 pun duit dia abang kakak weh. Kalau normalise benda macam ini nanti jadi berleluasa macam mana? Nak tanggung esok-esok? Lainlah kalau dia bagitau tak ada duit,” selar netizen.

“RM27 nampak macam sikit bagi orang luar. Bagi orang yang dah biasa meniaga, RM27 tu lah untuk buat rolling modal,” luah netizen.

Author

Nurul Ain Japri

View all posts

View all posts


Serangan Hamas isyarat negara Arab, henti normalisasi hubungan dengan Israel

KUALA LUMPUR: Serangan terbesar Hamas ke atas Israel kelmarin wajar menjadi isyarat kepada negara Arab untuk mempertimbang semula serta menghentikan sebarang usaha menormalisasi atau berkerjasama dengan Israel.

Pengerusi Serantau Muslim, Mohd Hakim Mohd Nor berkata, negara majoriti Islam seperti Malaysia, Indonesia, Brunei, Pakistan, Bangladesh, Turki, Nigeria dan negara-negara bukan Arab lain juga, digesa untuk meningkatkan kesedaran serta pemahaman mengenai isu Al-Aqsa.

“Kesucian tapak keagamaan orang Islam (Masjid Al-Aqsa) dan hak saudara-saudari kita di Palestin mesti sentiasa diutamakan daripada kepentingan politik atau ekonomi.

“Suara kolektif negara majoriti Islam juga boleh menjadi kuasa yang kuat. Kita sudah menyaksikan sebelum ini bagaimana Israel diganggu dengan gerakan media sosial dari Malaysia dengan hastag #IsraelKoyak. Kita boleh sekali lagi menunjukkan sokongan ini,” katanya dalam satu kenyataan hari ini.

Beliau menyifatkan, tindakan Hamas bukan satu bentuk keganasan, sebaliknya perjuangan mereka sejak dahulu, bertujuan membebaskan tanah mereka sendiri yang dirampas secara zalim Israel.

“Biarlah naratifnya jelas. Ini bukan tindakan keganasan. Ia adalah perjuangan untuk membebaskan tanah air mereka dan (Al-Aqsa) yang pernah menjadi kiblat kepada masyarakat Islam.

“Kita mesti bersatu di sebalik usaha ini dan memastikan suara kita, secara individu dan kolektif, bergema di seluruh dunia,” katanya sambil menjelaskan bahawa Al-Aqsa mempunyai kepentingan sangat besar sebagai kiblat pertama bagi umat Islam dan tidak boleh dipertikai.

Beliau juga menyatakan sokongannya terhadap operasi ‘Taufan Al-Aqsa’ yang dimulakan oleh Hamas di Gaza.

Kelmarin, Hamas melancarkan serangan terbesar dalam tempoh beberapa tahun ke atas Israel, dalam tindak balas mengejut yang menggabungkan gerakan pejuang melintas sempadan dan bedilan ribuan roket dari Semenanjung Gaza.

Insiden kali ini adalah yang paling serius sejak Israel dan Hamas berperang selama 10 hari pada 2021, dengan media Israel melaporkan pertempuran bersenjata antara kumpulan pejuang Palestin dengan pasukan keselamatan tercetus di bandar-bandar sekitar selatan Israel.

Kementerian Kesihatan di Gaza memberitahu angka kematian di Semenanjung Gaza sudah meningkat kepada 232 orang setakat awal pagi tadi, susulan serangan balas Israel ke atas pejuang Hamas pada subuh semalam, sementara 1,697 orang dengan pelbagai kecederaan. – Berita Harian

Author

Media Variasi

View all posts

View all posts


UNDIAN

PRU15: Nak undi parti mana?

 Barisan Nasional
 Pakatan Harapan
 Gerakan Tanah Air

View Results

Author

Admin-MV

View all posts

View all posts


‘Customer banyak songeh’ tambah lauk tak nak bayar lepas peniaga naikkan harga

CYBERJAYA: Baru-baru ini tular di media sosial mengenai seorang pembeli enggan membayar harga nasi lemak selepas peniaga tersebut menaikkan harga dari RM2 kepada RM2.50 setelah pembeli itu meminta untuk menambah sambal nasi lemak, kacang, telur dan ikan bilis di Hulu Langat.

Menerusi perkongsian di TikTok Nisya Kanwal, peniaga itu hanya mengenakan caj 50 sen untuk tambahan hidangan tersebut, tetapi pelanggan tadi tidak berpuas hati dan mempersoalkan kenapa harga tersebut berubah.

Bagaimanapun, selepas Nisya menjelaskan harga tersebut disebabkan kos bahan mentah yang tinggi, pelanggan tadi mahu memulangkan balik bungkusan nasi lemak itu dan ingin membeli di kedai lain.

Melihat reaksi pelanggan itu, Nisya akhirnya membenarkan pelanggan itu membayar dengan harga RM2.

Namun kerenah pelanggan terbabit yang dikatakan banyak ‘songeh’ mempersoalkan pula mengapa tidak menyediakan kod QR untuk memudahkan pelanggan yang tidak membawa duit kertas.

Akhirnya pelanggan terbabit tidak membeli nasi lemak tersebut atas alasan tidak membawa wang tunai.

Menjengah di ruangan komen, rata-rata netizen ‘menyirap’ dengan sikap pelanggan seperti ini.

“Memang betul ada certain customer macam ni, dia ingat ikan bilis, kacang, bawang, telur, kutip tepi rumah da,” komen netizen.

“Ada juga yang macam ini, macam-macam tambah bila nak bayar buat-buat terkejut, adoi,” ulas netizen.

“Sis ini jual murah dah RM2.50 kalau tempat lain tu depa ambil RM3 tau sebab extra bilis, telur, kacang dan sambal. Pelanggan ini datang daripada hulu mana,” kongsi warga net.

Namun, ada yang mendakwa itu hanyalah ‘content’ semata-mata dan lakonan semula untuk meraih publisiti. Bagaimanapun, tidak dinafikan kejadian sebegitu memang benar-benar berlaku.

Oleh: AIN JAPRI (Pelatih USM)

Author

Media Variasi

View all posts

View all posts


Gila mahal! Nasi campur lauk ‘ciput’ dicaj RM24??

MIMPI ngeri buat seorang pelanggan apabila makanan yang dibelinya iaitu sebungkus nasi putih berlauk berharga RM24.

Menerusi perkongsian di X, seorang pelanggan yang tidak mahu dikenali berkongsi kisahnya membeli nasi bungkus untuk dimakan waktu tengahari.

Katanya, dia terkejut apabila nasi putih yang diceduk satu senduk dengan berlaukkan sedikit rendang kerang dan sotong dikenakan caj sebanyak RM24.

“..tadi aku beli lunch kat kedai.. pergi je kaunter, mak cik tu kira RM24 semuanya, terkejut tapi buat biasa lepastu bayar terus.

“Rasa nak nangis waktu bayar tapi aku redha je la. Aku sebenarnya nak tanya macam mana mak cik kira, tapi muka mak cik tu uish macam nak makan orang.

“Aku ambil rendang kerang satu senduk kecil dan sotong satu senduk kecil macam dalam gambar tu, sedap tu sedap tapi mmg harga sekarang macam tu ke aku yang taktau harga lauk sekarang,” kongsinya.

Tutup nama kedai nanti aku kena saman dah susah pulak. pic.twitter.com/fluGc1I0qn

— brgsjks (@brgsjks) September 6, 2023

Perkongsiannya itu turut mendapat perhatian warga net di X yang rata-rata turut terkejut dengan harga sedemikian.

“Gila double makcik tu markup. Lauk 2 jenis nasi macam ni boleh kira rm12. Tu pun dah macam mahal. Tapi kena faham la sotong and kerang bukan murah. But rm24? Baik pegi makan ikan bakar je,” tulis netizen.

“RM11/12 boleh tahan lagi, RM24 kepala **** makcik tu nak gi haji balik hari ke,” luah warga net.

“Kalau portion macam ni sepatutnya dalam range RM12-RM15, pun dah dikira mahal juga. Ni dah RM24 tu mahal nak mampus,” komen warga net.

Author

Diyana Rahip

View all posts

View all posts


Kejayaan B-22 julang Piala Merlion bukan kayu ukur di Kemboja – Safee Sali

KUALA LUMPUR: Kejayaan skuad bawah 22 (B-22) tahun negara yang merangkul Piala Merlion baru-baru ini tidak boleh dijadikan kayu pengukur dalam menentukan kemenangan mereka di temasya Sukan SEA di Phnom Penh, Kemboja pada Mei ini.

Bekas penyerang kebangsaan, Safee Sali berpandangan masih banyak yang perlu diperbaiki anak buah E.Elavarasan terutamanya dari segi keserasian pasukan untuk menampilkan corak permainan yang mampu dibanggakan pada temasya dwitahunan itu.

“Kita tidak boleh menaruh harapan yang terlalu tinggi kepada skuad muda negara di Sukan SEA walaupun mereka berjaya menjuarai Piala Merlion.

“Kita harus beri mereka ruang untuk mencipta kejayaan dan sekiranya menang emas di Kemboja ia bonus. Seharusnya jangan terlalu memuji mereka (pemain) supaya tidak terbuai dan andai kata mereka tidak berjaya ia akan musnahkan perkembangan pemain di masa depan,” katanya.

Safee yang juga Presiden Persatuan Pemain Bolasepak Profesional Malaysia (PFAM) berkata demikian kepada pemberita selepas Majlis Berbuka Puasa dan Majlis Penandatanganan Memorandum Persefahaman (MoU) bersama Skymatt Travel & Services Sdn Bhd menerusi Program Kembara Umrah dan Ziarah PFAM di sebuah hotel di ibu negara malam tadi.

Perjalanan skuad bola sepak pada temasya berprestij Asia Tenggara di Vietnam pada Mei lepas terhenti di peringkat separuh akhir selepas tewas 0-1 kepada juara bertahan Vietnam.

Pada 26 Mac lepas, B-22 melakar sejarah apabila menjulang Piala Merlion 2023 selepas menewaskan skuad B-22 Hong Kong, 2-1, sekali gus menamatkan penantian 41 tahun Malaysia untuk mengungguli piala berkenaan semenjak diperkenalkan pada 1982.

Dalam perkembangan lain, Safee berpandangan skuad bawah 17 (B-17) yang akan mengharungi kejohanan Piala Asia B-17 2023 di Thailand pada Jun ini mampu memberikan saingan sengit apabila mutu permainan yang diperagakan pemain di atas padang mempunyai kualiti yang cemerlang.

Beliau bagaimanapun berkata, adalah tidak wajar untuk meletakkan sasaran kepada anak buah Osmera Omaro apabila mereka baharu sahaja mula bertapak dalam dunia bola sepak, sebaliknya pemain muda diberikan ruang secukupnya bagi menikmati setiap detik permainan.

Pada Khamis lepas, B-17 diundi bersama tuan rumah Thailand, Yaman dan Laos dalam Kumpulan A bagi saingan Piala Asia B-17 2023 dan sekiranya Harimau Muda mampu menjadi empat pasukan terbaik pada Piala Asia B-17, mereka akan menempah slot ke Piala Dunia B-17 2023 di Peru, hujung tahun ini, sebagai wakil Konfederasi Bolasepak Asia (AFC).

Safee yakin beberapa siri kejayaan pasukan muda negara di pentas berprestij antarabangsa mampu dijadikan bukti bahawa Malaysia tidak ketandusan bakat pemain muda yang mampu menyarung jersi skuad kebangsaan.

“Saya bersetuju dengan perkembangan pemain muda yang meningkat naik, kita ada pelapis yang berjaya dan berkualiti dan mereka berada dalam landasan yang betul, namun, seharusnya fasiliti yang disediakan untuk mereka juga harus seiring,” katanya. – BERNAMA


Kantoi doping, Gomez digantung dua tahun

PERSEKUTUAN Bolasepak Antarabangsa (FIFA) memutuskan untuk menggantung Papu Gomez selama dua tahun selepas diuji positif menggunakan bahan terlarang, lapor ESPN.

Perkara itu dimaklumkan oleh kelabnya, Monza yang menyebut bahan terlarang jenis terbutaline dikesan berada dalam sampel biologi pemain tengah itu, ketika dia mewakili Sevilla tahun lalu.

Pemenang Piala Dunia bersama Argentina itu mendakwa berdepan masalah kesihatan, yang menyebabkan dia mengambil ubat sirap anaknya tanpa merujuk doktor kelab.

“FIFA telah memaklumkan kepada Suruhanjaya Anti-Doping Sepanyol mengenai keputusan awal berkenaan dakwaan yang dikenakan terhadap Alejandro Dario Gomez.

“Hukuman itu melibatkan penggantungan selama dua tahun daripada sebarang aktiviti sukan.

“Ia (terbutaline) adalah sejenis ubat yang digunakan untuk meredakan masalah bronkospasma yang diambil pada 2022 ketika pemain itu didaftarkan bersama Sevilla FC,” kata Monza menerusi satu kenyataan pada Jumaat.

Gomez yang beraksi ketika Argentina menentang Arab Saudi dan Australia di Piala Dunia akhir tahun lalu menyaksikan kontraknya ditamatkan Sevilla pada September selepas dua tahun bersama kelab itu.

Tiga minggu lalu dia menandatangani kontrak dengan kelab Itali, Monza.

Author

Fazleen Safina Abd Jamil

View all posts

View all posts


Capaian internet lemah di rumah disebabkan masalah set-up – TM

KUALA LUMPUR: Masalah capaian Internet lemah yang seringkali dialami pelanggan Unifi berkemungkinan besar tiada kaitan dengan kualiti rangkaian Wi-Fi yang disediakan, sebaliknya disebabkan oleh set-up perkhidmatan itu di rumah, kata Ketua Pengalaman Pelanggan Telekom Malaysia (TM) Lolita Mohamed Suffian.

Beliau berkata set-up itu sama ada berhubung kait dengan lokasi alatan jalur lebar di rumah atau terdapat zon mati (deadzones) Wi-Fi kerana susun atur rumah atau bilangan dan jenis peranti yang disambungkan ke Wi-Fi.

Katanya dengan bilangan pengguna Unifi meningkat sebanyak 22 peratus kepada 2.85 juta orang setakat Jun lepas sejak pandemik COVID-19 melanda, TM memahami keperluan masyarakat menggunakan Internet bagi melaksanakan kelas dalam talian dan bekerja dari rumah.

Malah menurut beliau, trend penggunaan Internet untuk penstriman video dan pelayaran web juga meningkat kerana memerlukan liputan Wi-Fi yang stabil dan konsisten.

“Oleh itu, untuk meningkatkan lagi pengalaman Wi-Fi di rumah, beberapa langkah perlu diambil oleh pelanggan termasuk memindahkan penghala ke bahagian rumah yang kebanyakan masa diluangkan. Contohnya jika anda sering berada di ruang tamu, letakkan penghala di sana.

“Selain itu, pastikan penghala tidak berada dalam ruangan tertutup atau berhampiran dengan permukaan reflektif atau logam untuk mengoptimumkan sambungan Wi-Fi anda,” katanya pada program bual bicara ‘Internet dan Anda’: Bagaimana Untuk Mendapatkan Sambungan Wi-Fi Terbaik Di Rumah, terbitan Bernama TV malam tadi.

Lolita juga menyarankan pelanggan supaya mengelak daripada meletakkan penghala berhampiran peranti yang menghasilkan gangguan elektromagnetik seperti telefon tanpa wayar, ‘baby monitor’ dan ketuhar gelombang mikro atau menindih peralatan jalur lebar kerana ini mungkin boleh menyebabkan penghala menjadi terlalu panas dan kurang efisien.

“Pelanggan juga boleh melabur dalam mesh kerana kebanyakan rumah di Malaysia adalah dua tingkat. Tambahkan mesh untuk meluaskan liputan Wi-Fi anda,” katanya.

Bagi mengoptimumkan pengalaman Wi-Fi, Lolita berkata Unifi kini ada menawarkan pelbagai jenis alat tambah mesh berdasarkan keperluan gaya hidup pelanggan, daripada serendah RM15 sebulan berdasarkan jumlah peranti yang digunakan dan saiz rumah.

Selain itu, semua pelanggan baharu Unifi berkapasiti 100Mbps dan ke atas akan menerima penghala Wi-Fi 6 untuk memastikan mereka mempunyai isyarat Wi-Fi terbaik di rumah.

“Untuk pelanggan sedia ada yang menghadapi prestasi Internet yang lemah, penggantian kepada penghala Wi-Fi 6 akan dibuat. Secara proaktif, kami juga sedang menukar peralatan pelanggan sedia ada yang mungkin menghadapi masalah Internet secara berkala disebabkan penghala semasa mereka yang lama.

“Unifi Elite: pakar Wi-Fi kami on-demand juga boleh datang ke rumah untuk menyemak dan menasihati cara-cara mengoptimum dan meningkatkan lagi pengalaman Wi-Fi anda di rumah,” katanya dan menambah maklumat terkini mengenai tawaran Unifi termasuk alat tambah mesh serta tip untuk meningkatkan liputan Wi-Fi boleh didapati menerusi laman web unifi.com.my, aplikasi myunifi dan TMpoint. – BERNAMA


Mengaku ‘design’ jala ikan, Mat Salih diserang netizen Malaysia

GARA-GARA mengakui dirinya mencipta jala ikan, seorang lelaki dikenali Kyle Naegeli dikecam teruk oleh rakyat Malaysia.

Perkara itu berikutan Kyle menerusi TikTok miliknya memuat naik beberapa video memaparkan dirinya menangkap ikan dengan menggunakan jaring ikan (castnet).

Peralatan yang digunakan lelaki itu nyata kelihatan sama seperti jala ikan yang telahpun digunakan sejak dahulu kala di Asia.

Video yang memaparkan Kyle meraih hasil laut yang banyak menerusi penggunaan jala itu membuatkan rata-rata pengikutnya kagum.

Malah, ada yang berminat untuk membeli peralatan yang digunakan Kyle.

“Awak yang buat jaring itu? Saya mahu satu dengan rantai seperti itu,” komen seorang pengikut Kyle.

“Ya, saya yang menciptanya,” tulis Kyle membalas komen berkenaan.

Malah, Kyle turut menyatakan bahawa ‘rekaannya’ itu akan memasuki pasaran Amerika secara dalam talian mulai hari ini dengan jualan harga bernilai USD49.99 (RM230).

Pengakuan Kyle bahawa dia mencipta jala itu membuatkan rata-rata warga net Malaysia berang sehingga meninggalkan kecaman hebat di ruangan komen.

Untuk rekod, Kyle sebelum ini biasanya memuat naik video memancing ikan dengan menggunakan joran namun baru-baru ini dia mula beralih menggunakan jala.

Author

Diyana Rahip

View all posts

View all posts


FAMA sasar Jualan Khas Aidiladha Madani RM11 juta

SHAH ALAM: Program Jualan Khas Aidiladha MADANI yang dilaksanakan Kementerian Pertanian dan Keterjaminan Makanan (KPKM) sejak semalam hingga 28 Jun menyasarkan nilai jualan sebanyak RM11 juta.

Pengerusi Lembaga Pemasaran Pertanian Persekutuan (FAMA), Aminuddin Zulkipli berkata, program itu melibatkan lebih 20,000 usahawan di 203 outlet pemasaran FAMA seluruh negara yang merangkumi Pasar Tani, Pasar Tani Kekal, Pusat Transformasi Luar Bandar (RTC) dan Medan Niaga Satok (MNS).

Beliau berkata, orang ramai tidak perlu berasa khuatir untuk mendapatkan keperluan kerana FAMA akan memastikan bekalan di setiap lokasi ini mencukupi.

“FAMA menyasarkan nilai jualan bagi komoditi ayam sahaja sebanyak RM440,000 bersamaan 30,000 ekor dan komoditi daging bernilai RM220,000 bersamaan 6.2 tan untuk jualan kali ini,” katanya selepas melancarkan Program Jualan Khas Aidiladha MADANI peringkat kebangsaan di Pasar Tani Stadium Shah Alam di sini hari ini, yang turut dihadiri pemangku Ketua Pengarah FAMA Abdul Rashid Bahri.

Aminuddin seterusnya memberi jaminan bahawa bekalan daging, ayam, sayur-sayuran dan kelapa adalah mencukupi menjelang sambutan Aidiladha.

“Selain barangan segar seperti daging, ayam dan sayur-sayuran, pengguna juga berpeluang mendapatkan bekalan juadah Aidiladha seperti ketupat, rendang, lemang dan kuih-muih di Program Jualan Khas Aidiladha MADANI ini,” katanya.

Pada majlis sama beliau turut melancarkan jualan istimewa Kombo MADANI yang menawarkan seekor ayam, serai, lengkuas, halia dan daun kunyit dijual pada harga RM10 per unit buat 100 pembeli sahaja. – BERNAMA


Google (akhirnya) jadikan Chrome guna kurang bateri, memori

KUALA LUMPUR: Sudah bertahun-tahun Google Chrome menjadi jenaka di internet kerana menggunakan jumlah memori yang luar biasa pada komputer anda. Tidak kira berapa banyak RAM yang anda ada pada peranti anda, entah bagaimana Chrome seolah-olah sentiasa memakan lebih banyak memori.

Google akhirnya mengambil langkah untuk membetulkan isu ini dengan ciri Penjimat Memori baharu. Mod Simpan Memori pada asasnya membebaskan memori yang digunakan daripada tab yang anda tidak aktifkan, memastikan anda masih mempunyai pengalaman yang lancar pada Chrome. Ini mungkin paling bermanfaat apabila anda menggunakan Chrome bersama-sama dengan program intensif sumber lain seperti permainan atau perisian penyuntingan kandungan.

Apabila anda kemudian melawat semula tab tidak aktif ini, Chrome akan memuatkan semula tab ini, sama seperti pengalaman Chrome semasa yang mungkin anda miliki jika anda mempunyai banyak tab terbuka dan peranti anda tidak mempunyai banyak RAM untuk bermula. Walau bagaimanapun, dengan Penjimat Memori, Google mengatakan bahawa Chrome kini boleh menggunakan sehingga 10GB kurang memori apabila anda menyemak imbas dalam talian.

Selain itu, akan ada mod Penjimat Tenaga baharu juga. Dengan Penjimat Tenaga, Chrome akan mula menjimatkan hayat bateri komputer riba anda secara automatik dengan mengurangkan aktiviti latar belakang dan mengehadkan kesan visual pada tapak web dengan animasi apabila bateri peranti anda mencapai 20 peratus.

Ciri baharu ini akan dilancarkan pada versi Google Chrome yang seterusnya untuk Windows, MacOS dan ChromeOS dalam beberapa minggu akan datang. Walau bagaimanapun, anda tidak akan dipaksa untuk menggunakannya; jika anda lebih suka prestasi terbaik sepanjang masa, anda boleh memilih untuk mematikan kedua-dua ciri ini dalam tetapan Chrome.

Anda juga boleh memilih untuk menghidupkan Penjimat Memori tetapi beritahu Chrome untuk tidak mematikan tapak web anda yang paling penting walaupun ia berada di latar belakang, lapor SoyaCincau.

Author

Taufik Asmady Abdul Aziz

View all posts

View all posts


MOF tidak cadang beri rebat pelepasan cukai beli kereta kepada OKU B40, M40

KUALA LUMPUR: Kementerian Kewangan tidak bercadang untuk memberikan rebat pelepasan cukai kepada golongan Orang Kurang Upaya (OKU) dalam kategori B40 dan M40 bagi pembelian kenderaan bermotor buat masa ini.

“Cadangan tersebut perlu diperhalusi dan dikaji secara menyeluruh,” kata Timbalan Menteri Kewangan II, Steven Sim Chee Keong pada sesi soal jawab di Dewan Negara hari ini.

Beliau berkata, kerajaan telah menyediakan pengecualian sepenuhnya ke atas duti eksais kenderaan untuk semua individu OKU dan cacat fizikal yang berkeupayaan memandu dengan syarat-syarat seperti pemohon berdaftar dengan Jabatan Kebajikan Masyarakat (JKM), memiliki lesen memandu sah, kenderaan tidak boleh dijual atau ditukar milik sehingga lima tahun, pengecualian dengan kebenaran MoF dan pengecualian dibenarkan untuk sebuah kenderaan setiap lima tahun.

Beliau berkata demikian untuk menjawab soalan Senator Isaiah Jacob mengenai cadangan kerajaan untuk memberikan rebat pelepasan cukai bagi pembelian kenderaan bermotor di bawah harga RM45,000 untuk golongan sasaran OKU berkategori B40 dan M40.

Menurut Steven Sim, layanan cukai sedia ada dilihat memadai bagi meringankan beban golongan OKU bagi kategori B40 dan M40.

“Bagaimanapun, kerajaan akan sentiasa mengkaji dan menambah baik dasar percukaian sedia ada dari semasa ke semasa seiring dengan persekitaran ekonomi,” katanya. – BERNAMA


Gaduh di kuil, polis reman tiga lelaki bantu siasatan

BUKIT MERTAJAM: Polis menahan tiga lelaki susulan insiden pergaduhan di hadapan sebuah kuil di Alma di sini, ketika orang ramai sedang melakukan upacara keagamaan pada Ahad lalu.

Ketua Polis Daerah Seberang Perai Tengah, Asisten Komisioner Tan Cheng San berkata, ketiga-tiga mereka masing-masing berusia 21 hingga 25 tahun ditahan polis yang melakukan tugas menjaga keamanan di kawasan kuil berkenaan.

Menurut Cheng San, sekumpulan lelaki itu bergaduh antara satu sama lain dengan memukul menggunakan tangan dan kerusi pada jam 12.05 tengah malam.

“Pada ketika itu, terdapat orang ramai yang berada di kuil terbabit bagi melakukan upacara keagamaan,” katanya dalam kenyataan media di sini pada Isnin.

Jelasnya, dua video berdurasi 14 dan 27 saat dimuat naik seorang pemilik akaun Twitter telah tular sekitar jam 10.15 pagi Isnin.

Cheng San berkata, ketiga-tiga suspek yang ditahan direman selama empat hari hingga Rabu ini.

Katanya, setakat ini punca pergaduhan itu masih dalam siasatan pihak polis.

Kes disiasat mengikut Seksyen 160 Kanun Keseksaan. – Awani

Author

Media Variasi

View all posts

View all posts


‘Rider’ campak, sepak bungkusan makanan pelanggan cetus kemarahan netizen

CYBERJAYA: Tindakan seorang penghantar makanan mencampak dan menendang bungkusan makanan yang dipesan pelanggannya mengundang kemarahan warga net.

Video tular yang dikongsikan menerusi Twitter Malaysia Most Viral, menunjukkan pelaku mengambil bungkusan makanan terbabit di atas rak dan mencampaknya secara tiba-tiba ke atas lantai.

Tidak cukup dengan itu, pelaku turut kelihatan menyepak bungkusan makanan plastik berwarna merah beberapa kali sebelum ditegur oleh seorang lelaki berbaju hitam dipercayai pemilik kedai terbabit.

Setakat ini, punca pelaku berkenaan berbuat demikian tidak diketahui namun, rata-rata warga net mengecam sikap biadab lelaki terbabit.

“Tak ada mood nak kerja, off jelah aplikasi grab tu, tak payah nak sepak-sepak makanan macam tak ada otak, kang kena banned kau juga meraban,” komen netizen.

“Dah tau tak ada duit, cari lah rezeki baik-baik ini tidak, rezeki dibuat macam itu, kang miskin tak ada kerja memekak inilah manusia tak reti bersyukur,” luah netizen.

“Even kau tak ada mood tapi yang kau sepak tu makanan tau, mana adab? Geram pula aku tengok,” tulis netizen.

Author

Nurul Ain Japri

View all posts

View all posts


Gangguan ‘sindiket pengemis’ di tempat makan berleluasa

KEHADIRAN ‘sindiket pengemis’ ketika orang ramai sedang menghadap rezeki masing-masing dilihat sebagai satu gangguan awam yang menimbulkan ketidakselesaan suasana.

Ada yang datang membawa tisu, buku, pen, jam tangan, minyak wangi, makanan ringan, ada yang kurang upaya (OKU) seperti buta ditemani ‘jurupandu’, ada yang tidak membawa apa-apa kecuali sekeping nota mendakwa dirinya OKU dan mohon bantuan.

Sebagai rakyat marhaen yang pernah melalui naik turun kehidupan, tahu kesusahan itu bagaimana rasanya tetapi mengemis dan meminta sedekah satu amalan yang tidak digalakkan dalam mana-mana agama.

Ini kerana selagi ada kudrat di kandung badan, pelbagai perkara boleh dilakukan seperti menjadi jurujual ‘dropship’ walaupun modalnya ‘sifar’.

Bagaimanapun ‘mengganggu’ orang ramai yang sedang menghadap rezeki masing-masing dilihat tidak manis dan melanggar adab.

MEDIA VARIASI ketika berada di sebuah restoran di Bangi, didatangi sindiket ini iaitu seorang wanita usia antara 50 ke 60 tahun membawa buku.

Dia mahu menjual buku itu tetapi caranya menerjah ketika penulis dan rakan sedang makan ia perbuatan tidak sopan.

Katanya dia cuma mengambil buku dari seorang bos yang membekalkan buku-buku itu.

Wanita itu datang bersama rakannya.

Kebanyakan mereka datang berpasangan dan dikatakan memiliki rangkaian besar khususnya di Lembah Klang.

Kenapa kegiatan ini masih berleluasa? Kerana tiada pemantauan dan penguatkuasaan Pihak Berkuasa Tempatan serta tiada akta mencegahnya.

Negara telah mengalami pelbagai transformasi pembangunan dan isu ini sewajarnya tidak wujud lagi.

Penulis tidak jumpa situasi ini (pengemis datang dari meja ke meja) meminta sedekah di Thailand atau Indonesia, kawalan perlu dilakukan demi kesejahteraan dan keharmonian hidup rakyat kita lagipun mereka semua warga asing!

IKUTI SIRI KEDUA SINDIKET PENGEMIS BERLELUASA DI MEDIA VARIASI

Author

Tun Puteh Wanti

View all posts

View all posts


‘Ada niat rosakkan rumah tangga’ Aisyah Hijanah dedah rumah tangga dilanda ujian

PEMPENGARUH iaitu Aisyah Hijanah mendedahkan rumah tangganya dengan suami, Mohd Hazalif ditimpa ujian apabila ada individu didakwa cemburu melihat kebahagiaan mereka.

Menurut Aisyah, sepanjang enam tahun mendirikan rumah tangga, kali inilah dia berasa sangat mencabar dari segi mental, fizikal, keimanan dan kesetiaan.

“Tak ada pasangan yang nak hadap perkara ini. Tak ada pasangan yang nak hadap pendatang luar masuk ke dalam keluarga.

“Tetapi ia terjadi kepada kami dan saya kena kuat untuk hadap semua ini. Kalau tidak saya akan kalah.

“Sepanjang enam tahun ini, saya tidak benarkan sesiapa sahaja untuk datang ke dalam hati saya.

“Sebab saya tahu, suami saya layak mendapat kasih sayang, perhatian dan layanan yang baik daripada saya.

Aisyah turut mendakwa, sesetengah wanita di luar sana masih degil mahu mendekati lelaki meskipun tahu bahawa lelaki itu sudah berumah tangga.

“Saya tidak perlukan perhatian mana-mana lelaki. Sama juga buat wanita di luar sana. Kalau mereka rasa seseorang lelaki itu sudah mempunyai isteri, janganlah korang berani untuk ganggu rumah tangga lelaki tersebut dan dapatkan perhatian daripadanya.

“Saya tak tahu berapa banyak air mata dan rasa sakit yang wujud. Bagi saya semuanya sakit sehinggakan berat badan saya menjadi susut,” luah Aisyah.

Ujar Aisyah, ada individu mempunyai niat yang tidak baik untuk merosakkan rumah tangganya. Ketika berjumpa ustaz, mereka diberitahu bahawa Alif terkena perbuatan ain ‘hasad dengki’.

“Ustaz ada yang kata nampak sesuatu pada Alif dan ada niat seseorang untuk merosakkan rumah tangga.

“Ada yang nampak macam-macam lagi, ada juga yang tak nampak apa-apa. Bagi saya, saya tidak tahu kerana tidak nampak melalui mata kasar.

“Alhamdulillah lepas balik, dah bincang dan buat apa ustaz suruh, saya nampak perubahan dekat dia.

“Tetapi saya pula yang sakit selama dua minggu. Kali kedua saya bawa dia jumpa ustaz dan usaha saya tidak terhenti di situ.

“Kami ke Kelantan untuk berubat dan Alhamdulillah semua benda jahat itu telah hilang. Ustaz cakap ada sesuatu yang berlaku terhadap kami dan secara tidak langsung rumah tangga boleh musnah sekiranya kami tidak kuat antara satu sama lain,” jelas Aisyah.

Justeru, Aisyah mengamalkan zikir Wirid Sakran setiap hari serta memotivasikan diri agar sentiasa kuat dan percaya kepada Allah.

Author

Nurul Ain Japri

View all posts

View all posts


Gadis anyam kelongsong ketupat di tepi jalan Samariang

Oleh: ARRIAN ZAYNE

KUCHING: Budaya menganyam kelongsong ketupat yang biasa dilakukan setiap menjelang lebaran, hingga kini semakin pudar dalam masyarakat terutama dalam kalangan generasi muda.

Tekun menganyam ketupat jering di tepi jalan, untuk dijual sempena Aidiladha, Nurul Aini Shahrizan berkata, dirinya kini berbangga kerana mahir menganyam hidangan tradisional itu.

“Mula-mula agak sukar untuk saya belajar menganyam… tetapi saya cuba juga kerana saya tahu ramai anak muda tidak pandai seni anyaman ketupat sekarang ini,” katanya.

Walaupun sukar pada mulanya, menurut gadis berusia 17 tahun ini dia nekad menyahut cabaran untuk belajar menganyam kelongsong ketupat yang merupakan hidangan wajib masyarakat Melayu setibanya perayaan.

“Tidak sampai sebulan saya mempelajari menganyam baharulah saya mahir membuat kelongsong ketupat jering,” ujarnya sambil akui pernah merasa terbelit jemari.

Berbekalkan minat serta hasrat ingin menjana pendapatan sampingan kata Aini, Aidiladha kali ini merupakan pertama kali dirinya duduk di tepi jalan Samariang, Petra Jaya Kuching Sarawak untuk berniaga kelongsong ketupat berkenaan.

“Ini kali pertama saya ikut ibu mentua duduk menganyam ketupat di sini (tepi jalan),” jelasnya.

Tambah Aini, selain ingin meneruskan legasi ibu mentuanya, Jumaini Ismail yang sudah hampir lapan tahun menjual anyaman ketupat di bahu jalan, Jalan Samariang itu.

“Saya berharap jejak saya ini akan menjadi peniup semangat anak muda yang lain untuk belajar menganyam ketupat selepas ini,” katanya yang berjaya menyiapkan sebanyak 3,000 kelongsong ketupat jering sepanjang dua hari berniaga di tepi jalan berkenaan.

Menjual dengan harga serendah RM4 untuk 10 biji kelongsong ketupat, Aini berkata, harga berkenaan ditetapkan oleh ibu mentuanya yang masih setia berniaga dengan harga tahun lalu.

“Konsep kami berniaga sambil bersedekah… tidak apa dengan harga murah ini namun niat kami ingin semua orang dapat menikmati hidangan ketupat bersama keluarga pada Aidiladha kali ini,” katanya sambil menguntum senyum.

Author

Media Variasi

View all posts

View all posts


Amang seksual: Lelaki ditahan bantu siasatan

KUALA LUMPUR: Seorang lelaki ditahan selepas disyaki terlibat merakam adegan amang seksual fizikal membabitkan ibu dan anak lelakinya berusia 14 tahun di Selangor.

Ketua Polis Daerah Kuala Selangor, Supt Ramli Kasa berkata, suspek yang bekerja sendiri itu ditahan Jumaat lepas di sekitar Puncak Alam, Selangor bagi membantu siasatan di bawah Seksyen 14 dan Seksyen 5 Akta Kesalahan-Kesalahan Seksual Terhadap Kanak-Kanak 2017.

Beliau berkata siasatan juga mendapati lelaki berumur 25 tahun itu mempunyai rekod jenayah lampau melibatkan kes pemerasan dan rogol.

“Kita turut merampas telefon bimbit suspek yang disyaki digunakan untuk merakam hubungan dua beranak berkenaan,” katanya ketika dihubungi Bernama TV hari ini.

Pada 4 Mei lepas, Bernama melaporkan seorang ibu direman bagi membantu siasatan berhubung kes amang seksual fizikal terhadap anak lelakinya berusia 14 tahun.

Sementara itu, Ramli berkata, lelaki berkenaan juga diserahkan kepada Ibu Pejabat Polis Daerah (IPD) Sungai Buloh bagi membantu siasatan berhubung kes amang seksual anak perempuan kepada wanita terbabit yang berusia 15 tahun.

Ketua Polis Daerah Sungai Buloh, Supt Shafa’aton Abu Bakar yang mengesahkan perkara itu berkata kes berkenaan telah dilaporkan pada 8 Mei lepas dan lelaki itu diperlukan bagi membantu siasatan kes. – BERNAMA


Saya tak jumpa PM, beliau tiada idea selesaikan masalah – Mahathir

KUALA LUMPUR: Tun Dr Mahathir Mohamad menafikan dakwaan yang mengatakan beliau ada bertemu Perdana Menteri, Datuk Seri Ismail Sabri Yaakob sebelum pemenjaraan Datuk Seri Najib Razak.

Beliau berkata hanya bertemu sekali sahaja Ismail Sabri sebelum beliau menjadi PM.

“Sebelum jadi PM, saya ada jumpa beliau, saya ada beri nasihat sikit tetapi lepas beliau jadi PM tiada.

“PM seorang pemimpin yang tiada prinsip, tiada idea, kalau kita jadi PM kita kena ada fikiran yang boleh solve problem.

“Beliau seorang yang tidak boleh selesaikan masalah, banyak masalah ketika ini seperti ekonomi, sosial, politik dan hubungan luar negara.

“Saya pernah dengar Duta-duta asing kata ini kerajaan apa nak jumpa PM pun tak boleh, pelabur hendak melabur nak jumpa PM pun tak boleh, dilewat-lewatkan jumpa.

“Ada yang minta duit pula, dunia pandang hina terhadap kita, pemimpin yang ada sekarang ini tidak tahu buat kerja,” katanya.

Beliau berkata demikian pada sidang media selepas Himpunan Nasional 2022 yang dianjurkan oleh Parti Barisan Jemaah Islamiah Se-Malaysia (Berjasa) di Dewan Tun Abdul Razak, Menara Kembar Bank Rakyat.

Turut hadir Presiden Berjasa, Zamani Ibrahim.

Himpunan yang dihadiri oleh hampir 2,000 peserta dari seluruh negara itu julung kali diadakan oleh Berjasa Malaysia pada peringkat nasional.

Mahathir dalam majlis itu berkata, Gerakan Tanah Air memilih orang yang tidak dipalit dengan keburukan parti yang tidak bertanggungjawab.

Menurutnya, Gerakan Tanah Air menyatukan orang Melayu yang bersih dan mengutamakan bangsa, negara dan agama.

Author

Tun Puteh Wanti

View all posts

View all posts


Data pelanggan AKPK dicuri penyerang siber

KUALA LUMPUR: Sistem Teknologi Maklumat Agensi Kaunseling dan Pengurusan Kredit (AKPK) dikesan diserang secara siber yang mencuri data peribadi pelanggan.

Penyerang siber berkenaan telah mendapat 20 data peribadi pelanggan dan membuat tuntutan terhadap AKPK.

Pengurus Besar, Bahagian Operasi dan Pembangunan Perniagaan AKPK, Mansor Ali mengesahkan kejadian itu.

“Serangan siber berlaku terhadap salah satu sistem IT dan AKPK mengesahkan bahawa ada data yang telah diperolehi secara haram oleh penjenayah siber dan diterbitkan dalam web gelap.

“Sementara siasatan kami dengan pakar keselamatan siber pihak ketiga masih berjalan, lebih kurang 20 nama dan kad pengenalan pelanggan (KP) telah diterbitkan,” tulisnya dalam e-mel kepada pelanggan.

Tulisnya lagi, berikutan pencerobohan secara haram dan berniat jahat terhadap sistem AKPK, laporan kepada pihak berkuasa dibuat di samping bertindak menyelamatkan pelayan sedia ada.

“Kami akan memulakan siasatan dengan pakar keselamatan siber pihak ketiga.

“AKPK telah menerima dan menolak permintaan tebusan, yang merupakan tindakan yang dipersetujui oleh pihak berkuasa berkaitan dan para pakar.

“Seperti yang dinyatakan sebelum ini, pihak AKPK telah memutuskan untuk menyahaktifkan beberapa sistem operasi kami buat sementara waktu dalam mengelakkan risiko selanjutnya.

“Kami juga sedang mengembalikan sistem kami secara berperingkat dan akan memberi kenyataan rasmi yang terkini.

“Kami juga terus melaksanakan pengaturan operasi yang perlu bagi mengekalkan prestasi perkhidmatan kami kepada pelanggan.

“Kami menyedari situasi ini amat membimbangkan dan dengan ini, kami dengan ikhlas memohon maaf.

“Pihak kami akan terus mengambil langkah langkah yang wajar untuk mengurangkan kesan pencerobohan ini.

“Kami juga menghubungi pelanggan kami untuk memberitahu mereka tentang pelanggaran keselamatan ini dan langkah-langkah yang boleh diambil untuk melindungi diri mereka.

“Kakitangan kami juga akan memberi nasihat kepada pelanggan dalam menangani perkara-perkara yang berkaitan dengan pelanggaran tersebut,” tulisnya lagi.

AKPK mengesyorkan pelanggan mengambil langkah berwaspada.

Antaranya memantau akaun yang mempunyai dan menggunakan data peribadi dengan:

1. Menukarkan maklumat log masuk untuk akaun dalam talian yang digunakan termasuk untuk mengakses perkhidmatan AKPK;

2. Mengunakan kata laluan yang kukuh dan kerap menukarkannya. Pelanggan digalakkan untuk mengunakan kata laluan yang mempunyai sekurang-kurangnya lapan aksara yang mengandungi nombor, huruf besar, huruf kecil dan simbol;

3. Melakukan pengesahan dua faktor seboleh mungkin pada semua perkhidmatan dalam talian;

4. Berwaspada terhadap sesiapa yang menghubungi anda melalui e-mel, telefon atau mesej yang meminta anda untuk mengesahkan butiran peribadi anda.

5. Jangan sesekali memberikan butiran peribadi melainkan anda pasti dengan siapa anda bercakap atau berkomunikasi; dan

6. Menyemak penyata bank dan kad kredit anda dengan kerap untuk mengesan sebarang pembayaran luar daripada kebiasaan yang pelanggan tidak tahu.

7. Untuk keselamatan peribadi secara umum dan perlindungan identiti dalam talian, pelanggan boleh merujuk panduan CyberSecurity Malaysia di:
https://www.cybersecurity.my/data/content_files/11/763.pdf

Pihak pelanggan boleh mengajukan sebarang persoalan kepada Pusat Panggilan Khusus AKPK di talian 03 26167766, atau pun menghubungi kami di tapak web AKPK. Para pelangan juga boleh melawati cawangan AKPK yang berhampiran di https://www.akpk.org.my/ms/branches

Author

Tun Puteh Wanti

View all posts

View all posts


Jumlah mangsa banjir di Terengganu meningkat, Perak kekal

KUALA LUMPUR: Jumlah mangsa banjir di Terengganu meningkat manakala di Perak kekal setakat pagi ini.

Di Terengganu, jumlah mangsa banjir di Hulu Terengganu bertambah kepada 71 orang berbanding 43, malam tadi.

Sekretariat Jawatankuasa Pengurusan Bencana Negeri (JPBN) Terengganu dalam kenyataan memaklumkan kesemua mangsa daripada 23 keluarga itu ditempatkan di pusat pemindahan sementara (PPS) Balai Raya Kampung Kemat.

Penduduk berkenaan dipindahkan susulan kediaman mereka dinaiki air secara mengejut sejak 6 petang semalam.

Kenyataan turut menyatakan pada masa ini cuaca mendung dan hujan sedang melanda beberapa tempat di Terengganu.

Di Perak, jumlah mangsa banjir di PPS Sekolah Kebangsaan (SK) Sahom, Kampar kekal 91 orang setakat 8 pagi ini.

Sekretariat JPBN Perak dalam kenyataan memaklumkan PPS itu menempatkan kesemua mangsa dari Kampung Sahom.

PPS berkenaan dibuka sejak Rabu malam selepas kampung itu dilanda banjir kilat susulan hujan lebat pada sebelah petang hari berkenaan.

Banjir kilat menyebabkan beberapa rumah di kampung berkenaan terjejas selepas paras air Sungai Rias di daerah itu naik mendadak. – BERNAMA


Saman fitnah: Rafizi diarah fail pernyataan pembelaan selewatnya 28 Dis ini

KUALA LUMPUR: Mahkamah Tinggi di sini mengarahkan Menteri Ekonomi, Rafizi Ramli menjawab saman fitnah yang difailkan bekas Menteri Alam Sekitar dan Air, Datuk Seri Tuan Ibrahim Tuan Man terhadapnya, selewat-lewatnya 28 Disember ini.

Tuan Ibrahim selaku plaintif memfailkan saman pada 17 November lepas terhadap Rafizi berhubung kenyataannya yang didakwa berbaur fitnah mengenai kelulusan beberapa projek termasuk projek tebatan banjir kepada sebuah syarikat.

Peguam Yusfarizal Yussoff mewakili Tuan Ibrahim berkata, mahkamah juga mengarahkan anak guamnya memfailkan jawapan kepada pernyataan pembelaan sebelum atau pada 11 Januari tahun depan.

“Sekiranya terdapat permohonan interlokutori, kedua-dua pihak perlu memfailkannya sebelum pengurusan kes pada 25 Jan 2023,” kata ketika dihubungi selepas pengurusan kes di hadapan Timbalan Pendaftar Idamasliza Maarof secara dalam talian hari ini.

Dalam saman itu, Tuan Ibrahim mendakwa Timbalan Presiden PKR itu mengeluarkan kenyataan fitnah pada dua sidang media di Ibu Pejabat PKR di Petaling Jaya dan kenyataan itu turut disiarkan secara langsung di YouTube defendan (Mohd Rafizi) pada 7 dan 9 November lepas.

Timbalan Presiden PAS itu mendakwa kenyataan fitnah itu membawa maksud dalam tempoh kerajaan sementara, terdapat rundingan, perbincangan dan usaha melibatkan plaintif giat dijalankan bagi meluluskan projek bernilai RM2 bilion kepada syarikat Mangkubumi Sdn Bhd secara rundingan terus untuk kerja-kerja rancangan tebatan banjir Sungai Langat.

Sehubungan itu, Tuan Ibrahim memohon satu perintah injunksi bagi menghalang defendan, ejen atau pembantunya menyiarkan dan menerbitkan apa-apa kenyataan serta video serupa secara langsung atau tidak langsung selain menuntut ganti rugi am, teladan dan keterlaluan. – BERNAMA


Polis sahkan laporan pemilik kelab komedi terima ugutan

KUALA LUMPUR: Polis mengesahkan telah menerima laporan daripada pemilik sebuah kelab komedi di Taman Tun Dr Ismail, di sini, berhubung ugutan yang diterima daripada seorang individu tidak dikenali.

Ketua Polis Daerah Petaling Jaya, ACP Mohamad Fakhruddin Abdul Hamid berkata laporan dibuat lelaki itu pada hari ini dan dipercayai mempunyai kaitan dengan insiden simbahan cat pada kelab komedi itu seperti yang dilaporkan semalam.

Beliau berkata kes berkenaan disiasat di bawah Seksyen 507 Kanun Keseksaan dan Seksyen 14 Akta Kesalahan Kecil 1955.

“Ugutan diterima oleh isteri pengadu daripada seorang lelaki tidak dikenali dan ugutan dituju kepada pengadu dan ia ada kaitan dengan simbahan cat,” katanya ketika dihubungi hari ini.

Semalam, sebuah kelab komedi yang menjadi lokasi seorang wanita menanggalkan baju kurung dan tudung ketika membuat persembahan komediri, disimbah cat oleh dua lelaki. – BERNAMA


Ketahui lima khasiat safron – No 3 wanita paling suka!

PERNAHKAH anda mendengar khasiat tentang sejenis rempah dikenali safron?

Untuk makluman, safron adalah sejenis rempah paling mahal di dunia dengan harga jualan di Malaysia adalah RM25 untuk 1 gram sahaja.

Kenapa mahal sangat?

Anda perlu ketahui fakta bahawa untuk mendapatkan 1kg safron, sebanyak 120,000 kuntum bunga safron perlu dikumpulkan.

Proses menuainya juga sangat rumit dan memerlukan tenaga kerja yang banyak dan lama. Untuk mendapatkan hasil safron yang berkualiti, pekerja perlu bekerja sekurang-kurangnya 40 jam!

Berikut adalah senarai 5 khasiat safron:

1. Agen antioksida

Safron mengandungi pelbagai sebatian tumbuhan yang bertindak sebagai antioksidan iaitu molekul bagi melindungi sel daripada radikal bebas dan tekanan oksidatif.

Antara agen antioksida dalam safron ialah crocin dan crocetin yang menghasilkan safron berwarna merah. Selain itu, crocin dan crocetin juga melindungi sel-sel otak daripada kerosakan progresif.

2. Merawat gejala kemurungan

Saffron digelar sebagai the sunshine spice. Ini bukan sahaja disebabkan oleh warnanya yang berbeza tetapi juga kerana ia boleh membantu meningkatkan mood anda.

Menerusi kajian, suplemen safron jauh lebih berkesan daripada rawatan plasebo dalam merawat gejala kemurungan ringan hingga sederhana.

3. Mampu menurunkan berat badan

Dalam satu kajian selama lapan minggu, wanita yang mengambil suplemen safron berasa lebih kenyang, kurang makan snek dan kehilangan berat badan dengan ketara berbanding wanita dalam kumpulan rawatan plasebo.

Walau bagaimanapun, saintis tidak pasti bagaimana safron menyekat selera makan dan membantu penurunan berat badan.

Satu teori ialah safron meningkatkan mood, seterusnya mengurangkan keinginan anda untuk memakan snek.

4. Dapat mengurangkan simptom PMS

Sindrom Prahaid (PMS) ialah istilah yang menggambarkan gejala fizikal, emosi dan psikologi yang berlaku sebelum permulaan haid.

Kajian menunjukkan bahawa safron boleh membantu merawat gejala PMS.

Untuk wanita berumur lingkungan 20-45 tahun, pengambilan 30mg safron setiap hari adalah lebih berkesan daripada rawatan plasebo dalam merawat gejala PMS, seperti kerengsaan, sakit kepala dan sebagainya.

Satu lagi kajian mendapati bahawa hanya menghidu safron selama 20 minit membantu mengurangkan gejala PMS seperti kebimbangan dan menurunkan tahap hormon stres kortisol.

5. Berkemungkinan mempunyai sifat melawan kanser

Safron tinggi dengan antioksidan, yang membantu meneutralkan radikal bebas yang berbahaya. Kerosakan radikal bebas telah dikaitkan dengan penyakit kronik seperti kanser.

Dalam kajian tabung uji, safron dan sebatiannya telah ditunjukkan secara selektif membunuh sel-sel kanser kolon atau menyekat pertumbuhannya sambil meninggalkan sel-sel yang sihat tanpa kecederaan.

Ia juga berkesan bagi melawan beberapa jenis kanser seperti kanser kulit, sumsum tulang, prostat, paru-paru, payudara, serviks dan beberapa sel kanser lain.

Walaupun penemuan daripada kajian tabung uji ini kedengaran menjanjikan, kesan antikanser safron kurang dikaji pada manusia dan lebih banyak penyelidikan diperlukan sebelum ia dijamin berkesan untuk melawan kanser.

Sumber: Relevan

Author

Diyana Rahip

View all posts

View all posts


Angkara sang biawak, satu rumah kena geledah

TELUK KUMBAR: Gara-gara rumah dimasuki seekor biawak, pasukan Balai Bomba dan Penyelamat (BBP) Seri Balik Pulau, JBPM Pulau Pinang terpaksa geledah rumah berkenaan bagi membawa keluar haiwan tersebut.

Menurut JBPM Pulau Pinang, kejadian itu dilaporkan berlaku di sebuah rumah di Kampung Matahari Jatuh, Teluk Kumbar, Pulau Pinang.

Komander Operasi PBK II, Isparizan Ishak berkata, pihaknya menerima panggilan ancaman biawak itu pada jam 8.56 malam tadi.

Susulan itu, pasukan bomba bergerak ke lokasi kejadian dengan menaiki satu jentera LFRT dan satu van unit EMRS.

“Anggota bomba daripada balai tersebut seramai lapan orang telah ke lokasi kejadian sejurus menerima panggilan.

“Setibanya ditempat kejadian didapati benar terdapat ancaman biawak seperti maklumat pemanggil.

“Komander operasi membuat penilaian risiko ditempat kejadian dan mengarahkan anggota Bomba memakai ‘PPE’ dengan lengkap seterusnya menjalankan kerja-kerja operasi menangkap biawak dengan menggunakan penjerut,” katanya seperti dikongsi menerusi hantaran di Facebook Korporat JBPM hari ini.

Maklumnya lagi, haiwan tersebut berjaya ditangkap oleh anggota bomba tanpa sebarang kecederaan dan kemudiannya dilepaskan ditempat habitat asal.

Author

Diyana Rahip

View all posts

View all posts


Cubaan seludup daging babi sejuk beku di KLIA gagal

PUTRAJAYA: Cubaan menyeludup daging babi sejuk beku menggunakan taktik menyembunyikan hasilan haiwan itu dalam 100 kotak gabus digagalkan Jabatan Perkhidmatan Kuarantin dan Pemeriksaan (Maqis) di Lapangan Terbang Antarabangsa Kuala Lumpur (KLIA) Kargo pada Selasa lepas.

Pengarah Maqis Selangor, Mohd Sobri Md Hashim menerusi satu kenyataan hari ini berkata, taktik itu digunakan oleh ejen penghantaran yang mengisytiharkan hasilan haiwan itu sebagai pakaian.

Sebanyak 3,475 kilogram hasilan haiwan yang dianggarkan bernilai RM28,000 dari Vietnam itu ditahan setelah syarikat tempatan yang cuba membawa masuk gagal mengemukakan dokumen permit import yang sah dan sijil kesihatan dari negara asal, katanya.

Kes disiasat mengikut Seksyen 11(1) Akta Perkhidmatan Kuarantin dan Pemeriksaan Malaysia 2011 [Akta 728] dan jika sabit kesalahan, boleh didenda tidak melebihi RM100,000 atau dipenjara selama tempoh tidak melebihi enam tahun atau kedua-duanya.

Sampel produk daging babi tersebut akan dihantar ke Makmal Kesihatan Veterinar bagi tujuan persampelan untuk mengenal pasti penyakit African Swine Fever (ASF), katanya.

“Tujuan larangan pengimportan serta membawa masuk daging berkenaan adalah bagi menghalang risiko penularan wabak penyakit ASF di Malaysia dan ia akan menjejaskan industri penternakan babi negara,” katanya. – BERNAMA


‘Harap Ras Adiba sertai Bersatu bukan sebab tidak sambung kontrak dua jawatan’

BEKAS Senator, Datuk Ras Adiba Radzi didakwa pernah meminta bantuan Datuk Nurulhidayah Ahmad Zahid, untuk menyambung kontraknya sebagai Senator di Dewan Negara dan Pengerusi Pertubuhan Berita Nasional Malaysia (Bernama).

Exco Wanita UMNO itu mendedahkan, Ras Adiba meminta beliau ‘berbisik’ kepada bapanya yang juga Timbalan Perdana Menteri, Datuk Seri Dr Ahmad Zahid Hamidi berhubung perkara tersebut.

“Saya telah sampaikan kepada TPM tentang hasrat beliau, tetapi keputusan besar bukan keputusan TPM sendiri dan sesiapa sahaja harus menghormati dan tidak perlu mencampuri urusan pentadbiran sesiapa,” katanya menerusi hantaran di laman Instagram pada Isnin.

Pada Ahad, Ras Adiba diumum menyertai Parti Pribumi Bersatu Malaysia (Bersatu) dan menerima watikah keahlian parti yang disampaikan oleh Presiden, Tan Sri Muhyiddin Yassin pada Majlis Pelancaran Jentera Pilihan Raya Perikatan Nasional (PN) Negeri Sembilan.

Mengakui terkejut dengan perkara itu, Nurulhidayah berharap keputusan Ras Adibah menyertai Bersatu bukan disebabkan jawatan Senator dan Pengerusi Bernama tidak disambung kerajaan.

Ketika berlangsungnya Perhimpunan Agung UMNO 2023 lalu, Nurulhidayah selaku Pesuruhjaya badan bukan kerajaan (NGO) Skuad Sayang (SS), ada mencadangkan nama Ras Adiba sebagai salah seorang Ikon di Majlis Hi-Tea Anugerah SS Wanita UMNO.

Jelasnya, beliau ketika itu yakin untuk membawa kelainan pada anugerah tersebut, dengan mengiktiraf orang luar sebagai pendekatan UMNO bersama rakyat.

Tambahnya, nama Ras Adiba diangkat kerana beliau mengaku sebagai ahli UMNO, selain sudah tiba masanya beliau menghulurkan bantuan dalam aktiviti NGO Wanita UMNO.

“Saya mengaku ada suara-suara tidak senang ketika nama beliau dicadangkan, tetapi saya mempunyai hujah saya tersendiri untuk mengangkat beliau sebagai salah seorang penerima anugerah tersebut.

“Ini kerana penglibatan beliau dalam NGO OKU (Orang Kurang Upaya) yang bakal membantu NGO Wanita UMNO sendiri dalam menyantuni rakyat yang berstatus Orang Kurang Upaya.

“Beliau bersetuju untuk menerima anugerah tersebut. Namun, di luar kawalan dan pengetahuan saya, beliau secara terbuka dan rasminya telah menyertai Bersatu sewaktu majlis jentera PN berlangsung di Seremban semalam (Ahad),” katanya.

Pada masa sama, Nurulhidayah mengucapkan selamat maju jaya kepada bekas wartawan dan penyampai televisyen tersebut dalam parti baharu yang disertainya.

Ras Adiba mengangkat sumpah sebagai Senator pada 20 Mei 2020 dan dilantik sebagai Pengerusi Bernama pada 24 November 2020.

Author

Fazleen Safina Abd Jamil

View all posts

View all posts


MOM gesa Adam Adli justifikasi dakwaan rasuah dalam badan sukan

KUALA LUMPUR: Majlis Olimpik Malaysia (MOM) menggesa Timbalan Menteri Belia dan Sukan, Adam Adli Abd Halim supaya menjustifikasikan dakwaan beliau bahawa badan sukan di negara ini dibelenggu oleh gejala rasuah.

Presiden MOM, Tan Sri Dr Mohamad Norza Zakaria berkata kenyataan sedemikian adalah tidak wajar, tidak adil dan prejudis kerana pelbagai badan sukan negara berjaya melahirkan juara dunia dalam sukan masing-masing selama berdekad-dekad.

“Sebagai badan penaung 57 Persatuan Sukan Kebangsaan (NSA), MOM amat kecewa dengan kenyataan Adam Adli yang tidak mempunyai justifikasi dan tidak disokong oleh sebarang bukti.

“Sepatutnya Adam Adli hendaklah mengadakan libat urus dengan pihak berkepentingan sebelum mengeluarkan kenyataan menyeluruh yang mencerminkan pemahaman yang lemah mengenai struktur sedia ada,” menurutnya dalam kenyataan pada Isnin.

Norza berkata, beberapa NSA telah diiktiraf sebagai persatuan model dan mematuhi prinsip amalan terbaik tadbir urus yang baik.

Beliau berkata NSA terbabit juga telah membantu meningkatkan profil sukan negara dengan melahirkan jaguh dunia yang digeruni dalam acara badminton, lumba basikal, terjun, boling tenpin dan silat.

“Meskipun NSA terbabit tidak sempurna dan beroperasi dalam kekangan, anda tidak boleh menyamakan kami dengan mereka yang kurang bertanggungjawab. Tidak dinafikan terdapat kelemahan yang perlu diperbaiki namun tindakan mendakwa badan sukan mengamalkan rasuah adalah prejudis serta tidak matang,” katanya.

Sementara itu, Presiden Persatuan Bolasepak Malaysia (FAM), Datuk Hamidin Mohd Amin dalam kenyataan sama menyebut adalah lebih baik jika Adam Adli mengadakan libat urus dengan pihak berkepentingan sebelum membuat kesimpulan.

Melontarkan pandangan sama, Presiden Persekutuan Wusyu Malaysia (WFM), Datuk Chong Kim Fatt meluahkan kekecewaan terhadap kenyataan Adam Adli yang beliau anggap bersifat populis.

“Kenyataan itu tidak memberi manfaat kepada mana-mana pihak. Ia hanya bersifat merobek perasaan NSA yang sepatutnya adalah pihak berkepentingan terbesar dalam dunia sukan.

“Adalah tidak adil bagi mereka yang telah bertungkus-lumus dan bekerja siang malam untuk membuahkan kejayaan dalam acara sukan masing-masing,” katanya. – BERNAMA


EMGS, Tourism Malaysia meterai kerjasama tingkatkan promosi pelancongan pendidikan

PUTRAJAYA: Education Malaysia Global Services (EMGS) dan Tourism Malaysia memeterai memorandum kerjasama (MOC) bagi mengukuhkan tarikan Malaysia sebagai destinasi pengajian pilihan pelancongan.

MOC yang menyasarkan pelajar antarabangsa serta pelancong dari seluruh dunia ini ditandatangani Ketua Pengarah Tourism Malaysia, Datuk Zainuddin Abdul Wahab dan Ketua Pegawai Eksekutif EMGS, Mohd Radzlan Jalaludin pada Jumaat.

Majlis menandatangani MOC tersebut turut disaksikan Ketua Setiausaha Kementerian Pengajian Tinggi, Datuk Seri Abdul Razak Jaafar.

Zainuddin berkata, kerjasama ini mampu membantu merancakkan industri pelancongan negara mencapai sasaran ketibaan 9.2 juta pelancong dengan nilai pendapatan pelancongan sebanyak RM26.8 bilion menjelang hujung tahun ini.

“Usaha sama ini juga dapat mempromosikan Malaysia sebagai destinasi pilihan menerusi segmen minat khas edutourism dan juga percutian oleh pelajar antarabangsa bersama keluarga mereka yang sekali gus dapat menjana pendapatan ekonomi kepada negara,” katanya.

Sementara itu, fokus utama EMGS, pada tahun ini adalah untuk mencapai sasaran 50,000 permohonan pelajar antarabangsa selaras dengan hasrat kerajaan bagi meningkatkan kemasukan seramai 250,000 pelajar antarabangsa menjelang tahun 2025.

Mohd Radzlan berkata, EMGS berbesar hati menjalinkan kerjasama strategik ini bersama Tourism Malaysia kerana mereka percaya sektor pelancongan dan pendidikan saling bersangkutan antara satu sama lain.

“Setakat September 2022, kita telah menerima lebih 38,000 permohonan daripada pelajar antarabangsa untuk melanjutkan pengajian di Malaysia.

“Kita dapati terdapat trend peningkatan melibatkan permohonan program mobiliti dalam kalangan pelajar antarabangsa, jadi itu menjadi salah satu fokus keutamaan EMGS,” katanya.

Untuk rekod, lima negara utama yang mencatatkan permohonan tertinggi untuk program mobiliti tersebut setakat September 2022 ialah Indonesia, Perancis, Jepun, Jerman dan United Kingdom.

Kerjasama ini bertujuan memanfaatkan perkongsian kepakaran antara kedua-dua pihak dalam aspek komunikasi, penjenamaan, pengiklanan, acara, kempen, bahan pemasaraan dan promosi serta media dan perhubungan awam.

Kedua-dua pihak juga akan bekerjasama mempromosikan penjenamaan ‘Study in Malaysia’ seiring dengan tagline ‘Malaysia Truly Asia’ yang digunakan di peringkat global.

Jalinan kerjasama ini juga akan membentuk sinergi dalam mempromosikan Malaysia sebagai destinasi pelancongan dan hab pendidikan pilihan bertaraf dunia terutamanya melalui program mobiliti dan kursus jangka pendek melibatkan pelajar antarabangsa.

Author

Faridah Amiratul

View all posts

View all posts


Ummi Nazeera akui pernah mengamuk dengan pelakon baru

PELAKON popular, Ummi Nazeera mengakui pernah ‘melenting’ seorang pelakon baru disebabkan tidak menepati masa penggambaran sehingga menyusahkan pelakon-pelakon lain terutama pelakon senior.

Memetik Melodi TV3, Ummi Nazeera, 33, tidak dapat menahan diri daripada memarahi  aktres berkenaan kerana seolah-olah tidak menghormati pelakon senior yang menunggu lama dari waktu sepatutnya.

Jelas pelakon drama Risik Pada Hati itu, dia tidak kisah sekiranya aktres itu menyusahkan dirinya dan bukan kepada pelakon senior.

“Saya rasa teruk juga saya marah… saya seorang yang sangat senang nak bertolak ansur, saya boleh terima kalau nak menyusahkan saya.

“Cuma kalau menyusahkan pelakon senior sehingga mereka terpaksa menunggu dia, setiap hari lambat… Saya sebagai pelakon senior sikit daripada dia rasa benda ni tak boleh berterusan.

“Dia buat benda tu berterusan, jadi saya mengamuk dekat dalam bilik. Saya cakap ‘jangan buat macam ni, sangat kurang ajar’.

“Tapi apa yang bagusnya dia sangat menerima teguran itu, dia tidak melawan dan meminta maaf kepada semua pelakon dan pihak produksi,” ceritanya.

Ditanya mengenai hubungannya dengan aktres itu, pemenang pelakon wanita terbaik Anugerah Tonton Drama Sangat 2023 memaklumkan hubungan mereka masih baik dan tidak bergaduh.

“Kami tak menjadi best friend, tapi kami tegur ‘hi bye’ saja. Saya masih hormati dia dan wish her the best,” katanya.

Sebelum mengakhiri, Ummi sempat menitipkan nasihat kepada pelakon-pelakon baharu yang baru berjinak dalam dunia lakonan untuk mengutamakan adab dalam pekerjaan.

“Kadang-kadang pelakon baru kalau tak boleh berlakon saya tak ada masalah, saya juga dulu seorang pelakon kayu.

“Tapi kalau adab tak ada benda tu boleh jadi satu perkara yang sangat besar. Mungkin sebab sebelum ni tak ada orang berani menegur dia, selepas saya tegur dan dia berubah, jadi kami boleh bekerja macam biasa.

“Kita kena ikhlas dalam apa saja yang kita buat. Sekiranya bukan niat untuk bekerja, tetapi hanya nak jadi terkenal atau nak duit itu tak cukup.

“Tetapi kalau datang menyusahkan orang that is a big no and I don’t want to work with you,” ujarnya.

Author

Nurul Ain Japri

View all posts

View all posts


Kestabilan dan kemakmuran, tema manifesto PRU15 BN

KUALA LUMPUR: Barisan Nasional (BN) memutuskan untuk menggunakan tema ‘Kestabilan dan Kemakmuran’ sebagai manifesto parti pada Pilihan Raya Umum ke-15 (PRU15).

Setiausaha Agung BN, Datuk Seri Dr Zambry Abd Kadir berkata, perkara itu ditetapkan dalam Mesyuarat Dewan Tertinggi Barisan Nasional pada Selasa.

Menurut beliau, ahli mesyuarat mengarahkan persiapan seluruh jentera parti bagi menghadapi PRU15 di peringkat Parlimen dan DUN komponen BN.

“Dewan Tertinggi bersetuju tema utama manifesto bagi PRU15 ialah ‘Kestabilan dan Kemakmuran’.

“BN komited memastikan kebajikan rakyat diperkasa dan kedaulatan negara terus terpelihara dengan penawaran polisi-polisi bersifat pro-rakyat dalam memacu pembangunan sosioekonomi yang mapan dan menyeluruh,” katanya dalam kenyataan pada Selasa.

Tambah beliau, Pengerusi Jawatankuasa Penyelaras Bahagian BN turut diarahkan untuk menjalankan mesyuarat koordinasi gerak kerja jentera PRU15.

Selain itu, perundingan pembahagian kerusi antara Parti Komponen dan Friends of BN akan dimuktamadkan.

“Dewan Tertinggi bersetuju dengan usaha-usaha untuk mengetengahkan calon-calon baharu yang mempunyai nilai ‘Winnable, Acceptable and Likeable (WALI)’ dan berazam untuk mencapai 30 peratus calon Wanita,” ujarnya.

Author

Faridah Amiratul

View all posts

View all posts


Maybank, CIMB setuju beri mangsa banjir Johor moratorium 6 bulan

KUALA LUMPUR: Kerajaan akan berhubung dengan pihak bank bagi membenarkan moratorium diberikan kepada peminjam yang terkesan akibat banjir, kata Perdana Menteri Datuk Seri Anwar Ibrahim.

Beliau berkata, ini berdasarkan cadangan daripada kerajaan Johor yang meminta bantuan itu diberikan, dan setakat ini Maybank dan CIMB telah bersetuju untuk memberikan moratorium selama enam bulan.

“Kita juga hubungi bank-bank lain supaya mengikuti langkah Maybank dan CIMB,” katanya pada Waktu Pertanyaan-Pertanyaan Menteri (MQT) di Dewan Rakyat, hari ini.

Menteri Besar Johor, Datuk Onn Hafiz Ghazi semalam meminta kerajaan mempertimbangkan moratorium antara tiga hingga enam bulan diberikan kepada mangsa banjir di negeri berkenaan.

Menerusi hantaran di laman Facebooknya, Onn Hafiz berkata, moratorium itu akan dapat meringankan bebanan mangsa banjir yang mempunyai pinjaman daripada institusi perbankan.

Selain itu Anwar berkata, tiada keperluan melaksanakan darurat banjir di Johor memandangkan semua kawasan dan jalan yang terputus telah dapat diselesaikan.

Menurutnya, persiapan yang disediakan adalah jauh lebih baik termasuk pemasangan jambatan bailey oleh pasukan Angkatan Tentera Malaysia bagi menghubungkan jalan yang terputus hubungan.

“Saya ucapkan tahniah kepada semua jentera. Di Johor persiapan jentera negeri dan pegawai-pegawai daerah nampak lebih berkesan, oleh itu dapat menyelamatkan banyak nyawa dan memberikan bantuan dengan kadar segera.

“Apa alasan darurat? Darurat ni kalau kaedah biasa tak boleh dijalankan tetapi sekarang kaedah biasa boleh dijalankan. Oleh itu darurat tak perlu,” katanya menjawab soalan Datuk Seri Shahidan Kassim (PN-Arau) yang ingin tahu mengapa kerajaan masih tidak melaksanakan darurat banjir khususnya di Johor.

Pada masa sama, Anwar sekali lagi menegaskan beliau tidak membatalkan projek tebatan banjir tetapi membatalkan proses rundingan terus.

“Saya batalkan kerana kos itu tinggi dan melalui rundingan terus, tetapi projek itu mesti diteruskan. Dalam belanjawan saya dah umumkan projek tebatan banjir di Johor dan Sungai Golok di Kelantan. Jadi nak kata diskriminasi projek pasal apa (kenapa)?.

“Kita minta sediakan kerana projek tebatan banjir adalah projek mendesak tetapi kaedahnya jangan rundingan terus kerana kosnya meningkat, jadi kita guna proses tender terhad dan percepatkan proses itu. Bila kita guna tender terhad, kos menurun,” katanya. – BERNAMA


‘Fitnah! Menjawablah di akhirat!’- Wanita nafi dakwaan pemandu bas perilaku tidak senonoh

CYBERJAYA: Tular sebuah video di media sosial yang mendakwa seorang pemandu bas wanita sebuah syarikat bas ekspres berkelakuan tidak sepatutnya bersama rakan kerja lelaki ketika sedang mengendali bas dari perjalanan Larkin, Johor ke Terminal Bersepadu Selatan (TBS), Kuala Lumpur, semalam.

Video tular itu nyata mendapatkan perhatian warga net sehingga kedua individu itu menerima kecaman teruk.

Bagaimanapun, seorang wanita dipercayai penumpang bas itu tampil menafikan dakwaan terbabit dengan menjelaskan situasi sebenar yang terjadi.

Menerusi akaun di aplikasi X @anisjey, wanita berkenaan menyatakan bahawa dia dan suaminya merupakan saksi yang berada dalam bas itu ketika video tersebut dirakam oleh seorang individu tidak bertanggungjawab.

“Zalim lah saya kalau saya diamkan. Saya dan suami saksi. Lagipun pakcik driver ni berenti solat ye dekat yong peng. Solat atas gazebo hujan2.

“Terkejut jugak saya tetiba nampak video ni berlegar. Tak sangka perangai budak tu macam israhell. Tak pelik la kan dia makan burger McD dlm bus sambil mata melilau kiri kanan dgn selamba nya. I wish i can stop her from record all those fitnah videos,” tulisnya.

FITNAH !

Menjawab la korang nanti dekat akhirat. https://t.co/elWn1gkOIw pic.twitter.com/j3WBA6790R

— J E Y (@anisjey) November 14, 2023

Sementara itu, seorang lagi penumpang bas yang sama,@amirfirdausr turut tampil menyatakan situasi yang terjadi.

“Kenapa la fitnah orang sampai macamni, aku dan isteri duduk bebetul belakang driver bas ni, driver ni bukan bercium pun, dia tolong betulkan radio box dekat belakang seat driver tu haa,” tulisnya bagi mengulas video yang tular itu.

Author

Diyana Rahip

View all posts

View all posts


KKD jangka umum pelaksanaan 5G yang ditambah baik hujung Mac ini

KUALA LUMPUR: Kementerian Komunikasi dan Digital (KKD) dijangka mengumumkan pelaksanaan rangkaian 5G oleh Digital Nasional Bhd (DNB) dengan beberapa penambahbaikan menjelang atau sebelum hujung Mac ini.

Menteri berkenaan, Fahmi Fadzil berkata, DNB sedang meneliti dan menilai pilihan yang ada bagi memastikan pelaksanaan itu bukan hanya mencapai sasaran 80 peratus malah diperluas kepada kawasan berpenduduk di seluruh negara.

“Kita nak pastikan tiada kesan negatif kepada kewangan negara dan kita harap menjelang 2025, sekurang-kurangnya 80 peratus liputan di kawasan berpenduduk,” katanya ketika menjadi tetamu program Ruang Bicara bertajuk ‘Memperkasa Digital’ terbitan Bernama TV yang bersiaran secara langsung malam tadi.

Beliau berkata, pelaksanaan itu adalah bagi membantu pengurusan perusahaan syarikat dan kilang berkomunikasi dengan pantas sekali gus meningkatkan produktiviti mereka selain perkhidmatan kepada rakyat secara umumnya.

“Sebelum ini, saya pernah lihat bagaimana 5G boleh dilaksana di peringkat kerajaan tempatan untuk bantu uruskan isu trafik, data sampai ke pusat yang menguruskan lampu isyarat dengan cepat secara masa nyata dan kita tahu keadaan satu bandar itu.

“Rangkaian 5G memberi manfaat terutama kepada perusahaan kilang-kilang besar serta pelantar minyak untuk berkomunikasi dengan pantas dan menghantar data yang banyak, machine learning dan melakukan Internet Benda (IoT) serta Revolusi Industri 4.0 (IR4.0),” katanya.

Mengulas isu keselamatan data peribadi dan jenayah penipuan dalam talian, Fahmi berkata, KKD berhasrat menjadikan Jabatan Pelindungan Data Peribadi sebagai jabatan berkanun untuk melaksanakan fungsinya dengan lebih baik.

Beliau berkata, agensi di bawah KKD itu akan menjadi antara jabatan penting dan perlu diperkukuh supaya dapat bertindak dengan lebih efektif dalam isu kebocoran data peribadi rakyat.

“Misalnya, jika saya mengeluarkan cek (tunai), pihak bank akan hubungi untuk pengesahan… itu prosesnya, begitu juga dengan keselamatan data, kerajaan (agensi berkaitan data peribadi) wajib diberitahu secara automatik jika berlaku kebocoran data… ini perkara yang sedang diteliti,” katanya.

Beliau berkata, undang-undang sedia ada perlu ditambah baik manakala kerangka atau dasar berkaitan perlu diteliti kerana terdapat sekurang-kurangnya empat kementerian bertanggungjawab dalam isu itu.

Katanya, KKD juga berhasrat menaik taraf agensi CyberSecurity Malaysia (CSM) sebagai Suruhanjaya Keselamatan Siber Malaysia kerana CSM memiliki kepakaran dalam bidang itu malah mutu perkhidmatannya antara yang terbaik di rantau Asia Pasifik seperti digital forensik.

“Kita perlu berusaha ke arah membentuk sebuah suruhanjaya supaya ia diberikan kuasa untuk melakukan siasatan dan mempunyai undang-undang yang mencukupi (untuk melaksanakan penguatkuasaan),” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


DUN Kedah dibubar Rabu ini – MB Kedah

ALOR SETAR: Dewan Undangan Negeri (DUN) Kedah bagi penggal ke-14 akan dibubarkan pada Rabu ini (28 Jun) bagi membolehkan pilihan raya negeri (PRN) diadakan.

Menteri Besar Kedah, Datuk Seri Muhammad Sanusi Md Nor ketika mengumumkan perkara itu berkata, penetapan tarikh dibuat selepas mendapat perkenan daripada Sultan Kedah Al-Aminul Karim Sultan Sallehuddin Sultan Badlishah.

“Hari ini saya ingin memaklumkan bahawa saya telah diterima mengadap Tuanku Sultan Al-Aminul Karim Sultan Sallehuddin Ibni Almarhum Sultan Badlishah untuk memohon perkenan bagi pembubaran DUN Kedah yang ke-14.

“Tuanku telahpun memberi perkenan untuk DUN Kedah yang ke-14 ini dibubarkan pada 28 Jun 2023,” katanya pada sidang media selepas selesai menghadap Sultan Sallehuddin di sini hari ini.

Muhammad Sanusi berkata sehubungan itu, bermula pada tarikh berkenaan pentadbiran Kerajaan Negeri akan dijalankan oleh kerajaan interim ataupun Caretaker Government, dengan segala fungsi kerajaan akan berlangsung sebagaimana biasa sehingga Kerajaan Negeri yang baharu dibentuk selepas PRN yang akan datang.

Selepas Pilihan Raya Umum ke-14 (PRU14) pada 9 Mei 2018, persidangan DUN Kedah menyusul pada 3 Julai 2018.

Pakatan Harapan (PH) yang bertanding menggunakan logo PKR pada PRU14, membentuk kerajaan negeri Kedah selepas menang 18 daripada 36 kerusi DUN, sementara PAS menguasai 15 kerusi dan tiga lagi dimiliki Barisan Nasional (BN).

Pada November 2018, Ahli Dewan Undangan Negeri (ADUN) Guar Chempedak, Datuk Dr Ku Abd Rahman Ku Ismail mengumumkan keluar daripada UMNO dan menjadi ADUN Bebas sebelum menyertai Bersatu sekali gus menjadikan kerusi PH di DUN Kedah meningkat kepada 19 kerusi.

Bagaimanapun perubahan landskap politik yang menyaksikan Bersatu keluar daripada PH, dan juga perubahan kepimpinan kerajaan di peringkat Persekutuan, ia turut membabitkan Kedah, apabila dua ADUN PKR mengumumkan keluar parti dan menjadi wakil rakyat Bebas pada 12 Mei 2020.

ADUN Lunas, Datuk Azman Nasrudin dan ADUN Sidam, Dr Robert Ling Kui Ee turut menyatakan sokongan kepada Perikatan Nasional (PN) dan kepimpinan Perdana Menteri ketika itu Tan Sri Muhyiddin Yassin.

Tindakan dua ADUN itu selain penarikan sokongan oleh empat ADUN Bersatu menyebabkan Menteri Besar ketika itu Datuk Seri Mukhriz Tun Mahathir hilang sokongan majoriti dan beliau mengumumkan melepaskan jawatannya pada 17 Mei 2020.

PN kemudian membentuk kerajaan negeri selepas memiliki 23 kerusi yang terdiri daripada PAS (15 kerusi) dan Bersatu (empat kerusi) serta sokongan BN (dua kerusi) dan dua wakil rakyat Bebas (bekas ADUN PKR) dengan Muhammad Sanusi dipilih sebagai Menteri Besar Kedah dan kemudian mengangkat sumpah pada 17 Mei 2020.

Sementara itu, Mukhriz yang juga ADUN Jitra bersama ADUN Anak Bukit, Datuk Amiruddin Hamzah dilaporkan digugurkan keahlian daripada Bersatu pada 28 Mei 2020 dan menganggotai Parti Pejuang Tanah Air (Pejuang) yang diasaskan Tun Dr Mahathir Mohamad, menjadi wakil rakyat parti itu sehingga kini.

Dua bekas ADUN PKR yang menjadi wakil rakyat Bebas pula mengumumkan menyertai Bersatu pada Sept 2020.

Sementara itu, susulan PRU15 pada November lepas dan pembentukan kerajaan Persekutuan yang turut disertai BN dalam Kerajaan Perpaduan, penguasaan kerusi PN di DUN Kedah berkurangan kepada 21 kerusi tanpa sokongan dua ADUN BN.

Pada 18 Disember lepas, ADUN Gurun dari PKR Datuk Johari Abdul memaklumkan beliau telah mengosongkan kerusi yang disandangnya itu selepas dilaporkan menjadi antara calon disenaraikan PH bagi jawatan Yang Dipertua Dewan Rakyat.

PAS pula kehilangan seorang wakil rakyatnya selepas ADUN Belantek, Datuk Mohd Isa Shafie meninggal dunia, dilaporkan akibat jangkitan kuman pada jantung, paru-paru dan buah pinggang pada 14 Jun lepas.

Kedudukan terkini kerusi DUN Kedah menyaksikan PN memiliki 20 kerusi (PAS-14, Bersatu-6); PH memiliki 10 kerusi (PKR-5, Amanah-3, DAP-2); BN memiliki dua kerusi (UMNO-2) dan Pejuang (2), manakala dua lagi kerusi yang ditinggalkan Johari dan Mohd Isa kekal kosong. – BERNAMA


Niat nak kongsi taktik ‘salam kaut’ terbaru tapi dikritik netizen pula

CYBERJAYA: Gara-gara ingin berkongsi helah individu yang memberi wang palsu semasa ‘salam kaut’, seorang wanita menerima kritikan warga net.

Menerusi perkongsian video TikTok @jihaaaa98, dia terkejut selepas mengetahui rupa-rupanya dua keping wang kertas RM20 itu adalah lukisan tangan semata ketika mengira duit hasil pemberian orang ramai semasa mengadakan kenduri.

Pemilik video bagaimanapun merasakan situasi itu kelakar kerana masih ada yang sanggup berbuat demikian semata-mata mahu memberi duit salam kaut kepada tuan rumah.

“Duduk kira-kira duit orang salam kaut kenduri semalam tiba-tiba.

“Ada duit baru pula ke? Advance ya otak orang ni. Ingat ke salam tisu kosong, angpau kosong dah teruk dah, ada lagi teruk rupanya,” tulisnya.

Bagaimanapun, di ruangan komen netizen mengkritik niat pemilik video itu membuat kenduri semata-mata mengharapkan duit salam kaut.

“Betulkan balik niat kalau buat kenduri sebab nak mengharapkan duit salam kaut. Kita buat kenduri sebab nak bersedekah,” komen netizen.

“Sebenarnya kenduri nak jamu orang makan ke nak kutip duit dalam kaut? Kat kampung saya ada orang tu buat kenduri, awal-awal dah umum jangan bagi duit. Dia tak mahu,” kongsi warga net.

“Bila mengharapkan salam kaut ni lah jadinya. Ikhlas dan niat bersedekah la bila undang tetamu, Insha-Allah banyak kebaikannya,” luah netizen.

Malah, netizen turut berpendapat bahawa kemungkinan tetamu yang memberi wang palsu sedemikian kekurangan wang untuk diberikan semasa hadir ke majlis itu.

“Husband saya pernah kata, ada orang tak mampu tapi dia segan salam kosong, bukan niat dia nak memperdaya tapi cuma tak nak malu dan tak nak rasa down,” tulis netizen.

Untuk pengetahuan, budaya salam kaut atau turut dipanggil ‘salam kukut’ merupakan tradisi masyarakat Melayu setiap kali mengadakan sesuatu majlis sebagai satu pemberian ikhlas berbentuk wang dari tetamu yang hadir ke majlis tersebut.

Author

Nurul Ain Japri

View all posts

View all posts


Piala AFF: Azam Azmi digantung dua perlawanan

PERTAHANAN muda negara, Azam Azmi Murad digantung dua perlawanan selepas menerima kad merah semasa perlawanan menentang Vietnam di Stadium My Dinh, Hanoi pada 27 Disember lalu.

Selain digantung dua perlawanan, Azam Azmi turut didenda sebanyak AS$1,000 (RM4,390) selepas Mesyuarat Jawatankuasa Teknikal dan Etika Persekutuan Bola Sepak Asean (AFF) mendapati Azam bersalah semasa insiden itu berlaku dan menyebabkan Azam dibuang padang pada minit ke-62 permainan.

Selepas perlawanan itu, Persatuan Bola Sepak Malaysia (FAM) telah  menghantar surat kepada Persekutuan Bola Sepak ASEAN (AFF) untuk menyatakan ketidaksetujuan mereka terhadap keputusan pengadil Ryuji Sato dalam perlawanan itu.

Hari ini, AFF telah menghantar semula surat kepada FAM berhubung panggilan kontroversi itu dan keputusan daripada AFF itu tidak boleh dirayu.

Author

Muhammad Nor Fadzly Mahat

View all posts

View all posts


Polis tumpas sindiket edar syabu, rampasan lebih RM6 juta

GEORGE TOWN: Polis menumpaskan sindiket pengedaran dadah antarabangsa selepas merampas 183.6 kilogram (kg) syabu bernilai RM6.0588 juta, dalam siri serbuan di negeri ini dan Kuala Lumpur pada Rabu dan semalam.

Ketua Polis Pulau Pinang, Datuk Mohd Shuhaily Mohd Zain berkata, Jabatan Siasatan Jenayah Narkotik negeri turut menahan enam lelaki termasuk lima warga asing dalam operasi terancang itu, melibatkan lima lokasi serbuan.

“Dalam serbuan pertama, polis berjaya menahan seorang lelaki warga asing yang bekerja sebagai buruh binaan di kawasan Auto City Juru dekat sini, dalam sebuah kereta jenis Honda CRV pada 6 petang Rabu dan pemeriksaan menemui lima bongkah plastik hitam mengandungi 178 bungkusan berisi syabu.

“Semua dadah yang anggaran berat 183.6 kg itu bernilai RM6.0588 juta dan dipercayai syabu tersebut untuk dibawa ke negara jiran dengan menggunakan bot nelayan serta laluan laut,” katanya pada sidang akhbar di sini hari ini.

Katanya susulan penahanan itu, polis menyerbu tiga lagi lokasi di sekitar Pulai Pinang dan menahan empat lelaki warga asing bekerja sebagai buruh binaan dan nelayan, serta turut merampas sebuah bot fiber bersama dua buah enjin yang bernilai RM380,000, di Kuala Sungai Juru, dekat sini.

Mohd Shuhaily berkata, polis kemudiannya menyerbu sebuah rumah di kawasan Bukit Bintang, Kuala Lumpur pada 4 pagi semalam dan menahan seorang lelaki tempatan, selain merampas wang tunai RM500,000 serta menyita tujuh kenderaan mewah, antaranya Porsche Panamera dan Toyota Alphard.

“Berdasarkan siasatan, sindiket itu telah beroperasi sejak pertengahan tahun lepas dan mereka dipercayai membawa syabu yang dibungkus dalam bungkusan teh cina itu dari Kuala Lumpur ke Pulau Pinang menggunakan jalan darat, sebelum dibawa ke negara jiran,” katanya.

Beliau berkata, polis percaya dua lelaki warga asing yang bekerja sebagai nelayan itu berperanan membawa dadah ke negara jiran menggunakan bot yang telah diubah suai.

Katanya, kesemua suspek kini direman hingga 5 April ini bagi membantu siasatan di bawah Seksyen 39B Akta Dadah Berbahaya.

Mohd Shuhaily berkata, siasatan lanjut masih dijalankan untuk mengesan rangkaian sindiket itu termasuk yang berada di negara jiran.

Beliau berkata, ia adalah rampasan syabu terbesar di Pulau Pinang setakat tahun ini dan keseluruhan rampasan termasuk sitaan harta berjumlah RM8.32 juta. – BERNAMA


Gara-gara pemain cedera, Liverpool tidak bermula lancar di awal musim EPL

Oleh: WAHYUDIN AL-BALINGI

PERMULAAN Liverpool dalam saingan Liga Perdana Inggeris (EPL) musim ini berjalan tidak lancar seperti diharapkan.

Selesa enam minggu beraksi, The Reds bagaikan tercari-cari rentak bagi mendapatkan kemenangan.

Terbaharu, Liverpool terpaksa berpuas hati dengan satu mata semasa bertandang ke kubu Everton di Goodison Park pada Sabtu.

Aksi kedua-dua pasukan berakhir 0-0, dengan perlawanan diwarnai tiga peluang terkena tiang dan satu gol dibatalkan
VAR.

Daripada enam perlawanan, baru dua kemenangan diraih sementara tiga lagi berkesudahan seri dan kalah.

Kelab Anfield itu mengumpulkan sembilan mata dan ketinggalan enam mata di belakang pendahulu, Arsenal.

“Yang terpenting adalah meraih kemenangan-kemenangan dan kami tidak berjaya mendapatkannya sebanyak yang kami inginkan.

“Kami masih ada 32 perlawanan lagi dan semua orang boleh berpendapat, tapi kami miliki pemain-pemain yang kembali daripada kecederaan dan semoga semuanya dapat cergas.

“Kami akan berusaha merebut kemenangan,” kata bek Liverpool Virgil van Dijk dipetik BBC.

Liverpool berdepan badai kecederaan di awal musim ini. Mereka kehilangan Ibrahima Konate, Calvin Ramsay, Joel Matip, Thiago Alcantara, Curtis Jones, Alex-Oxlade Chamberlain, Naby Keita, dan Diogo Jota

Author

Media Variasi

View all posts

View all posts


PAS umum calon PRK Parlimen Kemaman pada Khamis

CALON PAS bagi Pilihan Raya Kecil (PRK) Parlimen Kemaman akan diumumkan pada 16 November ini, kata Timbalan Ketua Pengarah Jabatan Pilihan Raya PAS, Tan Sri Annuar Musa.

Annuar yang juga Ahli Jawatankuasa PAS Pusat berkata, pemilihan calon itu dibuat dengan teliti melalui proses tertentu selaras dengan amalan parti tersebut selama ini.

Beliau berkata, PAS akan mengetengahkan calon dari kalangan pemimpin yang berpegang teguh pada perjuangan Islam dan mempunyai latar belakang yang baik.

“PAS menghormati semua calon yang ingin menawarkan diri dan meraikan proses demokrasi negara kita.

“PAS tidak mungkin mencalonkan personaliti yang tidak mempunyai track record politik yang mantap, tiada dokongan akar umbi dan tidak mempunyai latar belakang mesra rakyat yang baik.

“Ini sejajar dengan pendirian PAS yang amat menghormati aspirasi pengundi yang mahukan wakil rakyat yang baik. Calon PAS sudah tentu dari kalangan pemimpin yang berpegang teguh pada perjuangan Islam itu sendiri,” katanya menerusi hantaran di laman Facebook.

Untuk rekod, pertembungan empat penjuru di Parlimen Kemaman pada Pilihan Raya Umum Ke-15 (PRU15) menyaksikan Che Alias Hamid yang mewakili PAS, menang dengan majoriti 27,179 undi apabila memperoleh keseluruhan 65,714 undi.

Beliau menewaskan Pengerusi UMNO Terengganu, Datuk Seri Ahmad Said dari Barisan Nasional (BN) yang mendapat 38,535 undi.

Rosli Ab Ghani dari Parti Pejuang Tanah Air (Pejuang) pula mendapat 506 undi, manakala calon Pakatan Harapan (PH), Hasuni Sudin (8,340 undi).

Namun, pada 26 September lalu, Mahkamah Pilihan Raya Terengganu membatalkan kemenangan Che Alias selepas pihak pempetisyen, Wan Mohamad Hisham Wan Abdul Jalil (pengundi), berjaya membuktikan perbuatan rasuah sudah berlaku dengan tujuan mempengaruhi pengundi pada PRU15.

Pada 3 Oktober lalu, PAS memutuskan untuk tidak memfailkan sebarang rayuan terhadap keputusan petisyen Parlimen Kemaman yang membatalkan kemenangan parti itu.

Suruhanjaya Pilihan Raya (SPR) kemudian menetapkan PRK Parlimen Kemaman pada 2 Disember depan, dengan hari penamaan calon ditetapkan pada 18 November ini dan hari pengundian awal 28 November.

Author

Fazleen Safina Abd Jamil

View all posts

View all posts


Kotak berisi barang kemas tercicir atas bonet kereta

PETALING JAYA: Kerisauan seorang pengusaha taska di Seremban selepas kotak mengandungi barang kemas hilang pada Rabu lalu masih dirasai memandangkan tiada sebarang pertunjuk diperoleh berhubung kejadian itu.

Suziyana Azmi, 44, berkata, kotak barangan kemas itu tercicir di kawasan perumahan Hijayu, Seremban 2 kelmarin.

Dalam kejadian antara pukul 7 hingga 10 pagi itu, dia meletakkan kotak berkenaan di atas bonet kereta, namun terlupa sebelum menghantar anaknya ke sekolah.

“Sampai hari ini masih tiada khabar berita, saya tunggu setiap masa jika ada sesiapa yang akan menghubungi memaklumkan mengenai penemuan kotak tersebut.

“Dalam kotak itu terdapat seutas gelang tangan seberat 220 gram yang berharga RM65,000 (sewaktu pembelian dulu). Laporan polis juga sudah dibuat pada hari kejadian.

“Saya harap barang kemas itu masih menjadi rezeki saya,” katanya ketika dihubungi Kosmo! hari ini.

Tambahnya, kotak yang turut mengandungi enam utas rantai, dua utas gelang dan tujuh bentuk cincin itu hanya disedari hilang selepas dia pulang dari menghantar anaknya di tadika.

Rakaman televisyen litar tertutup (CCTV) di pos pengawal perumahan Hijayu mendapati kotak barang kemas itu masih berada atas bonet semasa mangsa keluar dari persimpangan Hijayu 1, namun semakan pada CCTV taska menunjukkan kotak berkenaan sudah tiada.

Wanita itu meminta bantuan orang ramai yang menemui barangan kemas tersebut supaya menghubunginya di talian 013-533 2151. – Kosmo

Authors

Media Variasi

View all posts

Diyana Rahip

View all posts

View all posts

View all posts


‘Kenapa Tun tak suka saya?’

CYBERJAYA: Setelah sekian lama menyedari dirinya seolah-olah tidak digemari oleh Tun Dr Mahathir Mohamad, Khairy Jamaluddin Abu Bakar tampil mendapatkan penjelasan daripada bekas Perdana Menteri itu.

Menerusi siaran Podcast ‘Keluar Sekejap’ yang disiarkan di laman YouTube pada Isnin, bekas Menteri Kesihatan itu secara bersahaja mengajukan soalan kepada Dr Mahathir.

“Kenapa Tun tak suka saya?” soalnya.

Namun, Dr. Mahathir kelihatan tenang ketika menjawab soalan itu dan memaklumkan, beliau tidak menyukai Khairy berikutan persaingan dengan anaknya, Datuk Seri Mukhriz Mahathir.

“Pasal awak bertanding dengan anak saya, ibu mertua awak berkempen untuk awak. Itu yang saya diberitahu,” kata Dr. Mahathir.

Beliau bagaimanapun meminta agar perkara itu tidak dibincang lebih panjang, apabila Khairy turut menyangkal dakwaan mengaitkan ibu mertuanya itu.

“Saya cuma nak maklumkan saya tahu Tun ada perbezaan dengan Pak Lah dan antaranya berkaitan dengan jambatan dengan Singapura, MV Agusta dan rel landasan berkembar. Itu adalah tiga perkara utama, tetapi dalam mempertahankan Pak Lah, seperti yang Tun pun tahu dia kini menghidap dementia dan tidak ingat apa-apa.

“Saya rasa perbezaan itu perbezaan polisi. Betul, mungkin Tun ada tulis dari segi tidak tegas untuk kedaulatan dan sebagainya,” katanya.

Khairy berkata, kesemua perbezaan itu bagaimanapun tidak melibatkan unsur jenayah.

“Saya cuma nak maklumkan yang tiada unsur jenayah, saya hilang kuasa pada tahun 2018, saya disiasat tetapi tiada apa-apa.

“Walaupun saya sudah lalui bermacam-macam dengan Tun tetapi saya berpendapat bahawa perbezaan itu, lebih kepada polisi, pendekatan dengan dasar-dasar kerajaan. Tetapi, tidak pernah sampai hari ini Tun M melibatkan penyelewengan,” katanya.

Mengulas lanjut mengenai kisah-kisah sensasi yang berlaku ketika Tun Abdullah Ahmad Badawi memegang jawatan sebagai Perdana Menteri, Dr. Mahathir berkata, tindakan Abdullah menyokong Tengku Razaleigh Hamzah yang mencabar beliau ketika itu menyebabkan Dr. Mahathir tidak mahu Abdullah dilantik sebagai menteri sekali lagi.

“Tetapi apabila dia bertanding untuk jawatan Majlis Tertinggi, tiba-tiba dia menang. Kemudian dia bertanding untuk Naib Presiden, dia menang juga. Saya terpaksa mengaku bahawa orang ini disukai ahli-ahli UMNO, saya tidak ada hak nak keluarkan dia.

“Sebab itu apabila kosong jawatan Timbalan Perdana Menteri dan dia sudah jadi Naib Presiden UMNO, saya jadikan dia Timbalan Perdana Menteri walaupun beliau bukan orang yang menyokong saya dengan kesedaran bahawa apabila saya letak jawatan, dia akan menjadi Perdana Menteri,” jelasnya.

Dr. Mahathir berkata, Abdullah juga tidak menunaikan janji yang telah dibuat berhubung rel landasan berkembar dan isu jambatan menyebabkan beliau berfikiran Abdullah membenci dirinya.

“Saya kecewa dengan janji, sebab itu saya berpendapat bahawa Abdullah masih benci kepada saya, dia tidak tunai janji. Itu buat saya kecewa dengannya,” ujarnya.

Author

Fazleen Safina Abd Jamil

View all posts

View all posts


Persiapan akhir Aidilfitri warga kota meriah, elak raya terkejut dan pembaziran

Pasar Chow Kit yang terletak di tengah pusat bandar raya antara Jalan Raja Laut dan Kampung Baru, di sini menjadi lokasi tumpuan orang awam membeli barang mentah untuk menyiapkan juadah raya bagi meraikan 1 Syawal.

Teringat akan insiden ‘raya mengejut’ tahun lepas apabila umat Islam menyambut hari kemenangan itu awal sehari dari jangkaan, suri rumah Sheranisa Zainuddin, 30, tidak ketinggalan membuat persiapan awal walaupun tarikh sambutan Aidilfitri masih menjadi teka-teki.

“Saya rasa sama ada Hari Raya akan jatuh pada Jumaat atau Sabtu, saya sedialah beli awal-awal takut nanti susah beli di saat akhir,” katanya sambil menambah dia akan meluangkan hari lebaran bersama keluarganya di Ampang.

Bagi Khairul Anuar Abdullah, 49, pula persiapan rayanya pada tahun ini dilakukan dalam keadaan sederhana dengan anggaran belanja RM300 ke bawah bagi mengelakkan berlakunya pembaziran.

“Kita perlu lebih berjimat-cermat sebelum, semasa dan selepas sambutan perayaan serta berhemah dalam perbelanjaan harian kita. Jadi dalam kita menyambut (Hari Raya) ini kita (perlu) lebih memikirkan apa barangan keperluan yang perlu kita sediakan,” katanya.

Kelihatan menjinjit beg yang dipenuhi barangan basah, penjawat awam Norhayati Muhammad Sidik, 35, ketika ditemui Bernama berkongsi persiapan raya berjalan lancar dan tiada masalah mendapatkan bahan diperlukan dengan harga berpatutan.

“Setakat ini semuanya baik, tetapi kita bersedia awal sebab tak nak macam tahun lepas mengejut, jadi hari ini kita dah standby mungkin esok raya, jadi kita standby beli barang,” katanya.

Selain itu, kemeriahan persiapan akhir turut dirasai di sepanjang Jalan Tunku Abdul Rahman apabila tinjauan mendapati berlaku kesesakan lalu lintas disebabkan oleh orang ramai yang memenuhi kawasan itu untuk membeli-belah.

Seorang pekerja swasta Badrul Naim, 33, yang akan pulang ke kampung halamannya di Alor Setar, Kedah pada malam ini ketika ditemui sedang membuat persiapan saat akhir dengan membeli kuih dan baju raya untuk ibunya.

“Saya sedang mencari baju raya untuk mak saya dan sedikit kuih raya untuk tetamu di kampung dan telah berbelanja sebanyak RM300 untuk sepasang baju kurung, tudung mak saya, baju melayu dan juga sedikit kuih,” katanya.

Bagi pekerja hotel Amrina Asyikin, 22, pula dia amat gemar membeli-belah pada saat akhir di hujung Ramadan kerana menurutnya harga yang ditawarkan oleh penjual lebih murah, selain mengambil ‘mood‘ untuk menyambut Aidilfitri. – BERNAMA


Wan Ahmad Fayhsal, jangan bercakap kalau tak tahu – Nazri

KUALA LUMPUR: Duta Besar Malaysia ke Amerika Syarikat, Datuk Seri Mohamed Nazri Abdul Aziz menasihatkan Ahli Parlimen Machang, Wan Ahmad Fayhsal Wan Ahmad Kamal agar hanya membuat kenyataan perkara-perkara yang diketahui sahaja.

Mohamed Nazri memberikan nasihat tersebut susulan dakwaan Wan Ahmad Fayhsal bahawa demarche (tata tindak) daripada pihak Amerika Syarikat terhadap Malaysia bukan bermaksud ugutan.

Tegas Mohamed Nazri, Wan Ahmad Fayhsal perlu memahami sama ada demarche (tata tindak) itu satu ugutan atau tidak bergantung kepada isinya.

“Jika tata tindak itu bersifat umum boleh lah dia nak kata bahawa ia bukan satu ugutan.

“Tetapi yang bercakap dengan pihak Jabatan Negara Amerika Syarikat itu saya maka saya lebih memahami isi kandungannya.

“Saya nak bagitahu dia bahawa apa yang disebut oleh Perdana Menteri di Dewan Rakyat itu benar belaka.

“Jadi, kalau Wan Ahmad Fayhsal ini tidak tahu lebih baik jangan bercakap,” katanya kepada Astro AWANI.

Mohamed Nazri juga menjelaskan memang benar pihak Jabatan Negara Amerika Syarikat menyatakan rasa tidak senang mereka terhadap kenyataan-kenyataan Perdana Menteri, Datuk Seri Anwar Ibrahim yang mengecam Israel dan melabelkan rejim Zionis itu sebagai pengganas.

Malah beliau menegaskan, pihak Jabatan Negara Amerika Syarikat meminta agar Malaysia membuat kenyataan turut bersimpati terhadap Israel.

“Saya tegaskan kepada wakil Jabatan Negara Amerika Syarikat bahawa tidak mungkin sama sekali Malaysia akan bersimpati kepada Israel.

“Dan saya nyatakan bahawa Malaysia tidak akan tunduk terhadap sebarang tekanan semata-mata kerana menyokong perjuangan Palestin.

“Saya nak beritahu Wah Ahmad Fayhsal bahawa saya bercakap perkara ini di bumi Amerika Syarikat yang menyokong Israel bukan di Machang,” katanya lagi.

Anwar dalam sesi soal jawab di Dewan Rakyat pada Selasa mendedahkan, Amerika Syarikat telah tiga kali menekan Malaysia untuk menimbang semula pendirian terhadap Hamas sebagai ‘pengganas’.

Sementara itu mengulas dakwaan Wan Ahmad Fayhsal bahawa bekas Perdana Menteri, Tun Dr Mahathir Mohamad lebih tegas berbanding Anwar, Nazri menjelaskan semua perdana menteri mengecam tindakan Israel terhadap Palestin.

“Saya sertai Kabinet sejak zaman Dr Mahathir dan memang semua perdana menteri menyatakan pendirian Malaysia berhubung isu Palestin.

“Tetapi dalam ingatan saya belum pernah lagi ada demarche daripada pihak Amerika Syarikat terhadap Malaysia.

“Pada saya ia bukan satu perkara yang boleh dianggap remeh, bukan perkara yang boleh dibuat sembang di kedai kopi di Machang.

“Dia kena ingat sudah ada kes ejen Mossad menyusup masuk ke negara kita dan membunuh wakil Hamas.

“Jadi kena ingat benda ini bukan main-main dan sekadar nak cakap untuk dapat sokongan semata-mata.

“Saya bukan tidak boleh berbeza pandangan tetapi dalam isu ini sepatutnya kita umat Islam di Malaysia menunjukkan bahawa kita bersatu padu mempertahankan Palestin dan Al Aqsa,” katanya. – Awani

Author

Media Variasi

View all posts

View all posts


Polis ambil keterangan individu gaduh di pangsapuri Tampoi

POLIS sudah mengambil keterangan daripada saksi dan individu terlibat bagi membantu siasatan berhubung insiden pergaduhan di sebuah pangsapuri di Tampoi, dekat Johor Bahru, Johor baru-baru ini.

Ketua Polis Daerah Johor Bahru Utara, Asisten Komisioner Balveer Singh Mahindar Singh berkata, hasil siasatan mendapati, kejadian itu ada kaitan dengan dua laporan polis dibuat oleh individu terlibat pada Jumaat lalu.

Beliau berkata, kes itu disiasat di bawah tiga peruntukan antara lain Seksyen 324 Kanun Keseksaan, yang boleh dipenjara maksimum 10 tahun atau denda atau sebat atau dua daripada mana-mana hukuman itu jika sabit kesalahan.

“Kes juga disiasat di bawah Seksyen 160 Kanun Keseksaan, yang boleh dihukum penjara sehingga enam bulan atau denda RM1,000 atau kedua-duanya jika sabit kesalahan.

“Malah, kes turut disiasat di bawah Seksyen 427 Kanun Keseksaan, yang boleh dihukum penjara tidak kurang setahun dan tidak lebih daripada lima tahun atau denda atau kedua-duanya sekali,” katanya dalam satu kenyataan pada Isnin.

Pada masa sama, beliau menasihatkan orang ramai supaya tidak mensensasikan isu yang boleh memberi implikasi kepada keharmonian.

Sebaliknya, katanya, masyarakat perlu bersikap rasional dalam menyelesaikan sebarang masalah yang dihadapi serta tidak melakukan sebarang perbuatan melulu yang menyalahi undang-undang.

“Orang ramai yang mempunyai maklumat berkenaan kes itu diseru untuk menyalurkan maklumat kepada pegawai penyiasat, Inspektor Shazril Salim di talian 016-3425316,” katanya.

Terdahulu, media sosial sejak Ahad tular dengan insiden pergaduhan antara dua jiran di sebuah pangsapuri.

Menerusi klip berdurasi dua minit 18 saat itu, seorang individu lelaki dilihat sedang mengamuk dan berada di hadapan pagar sebuah unit rumah di bangunan berkenaan.

Lelaki tersebut yang memegang kayu besbol itu turut ditemani seorang wanita yang dipercayai merupakan ahli keluarganya.

Individu itu juga didapati memukul pagar dengan kayu tersebut, selain membuat ancaman dan turut merosakkan rak kasut yang diletakkan di luar unit kediaman berkenaan.

Pada masa sama, beberapa penghuni yang berada di dalam rumah tersebut dilihat turut berang dengan tindakan lelaki tersebut.

Bagaimanapun, mereka pada awalnya terus kekal berada di dalam rumah, sebelum salah seorang daripadanya bertindak keluar dan bertumbuk dengan lelaki terbabit.

Author

Fazleen Safina Abd Jamil

View all posts

View all posts


Permohonan jadi pemerhati PRU15 dibuka bermula hari ini – SPR

KUALA LUMPUR: Permohonan sebagai pemerhati bagi Pilihan Raya Umum ke-15 (PRU15) dibuka bermula hari ini dan akan ditutup pada 21 Oktober.

Setiausaha Suruhanjaya Pilihan Raya (SPR), Datuk Ikmalrudin Ishak memaklumkan permohonan sebagai pemerhati yang mewakili organisasi adalah tertakluk kepada syarat-syarat yang ditetapkan.

“Pemerhati dibenarkan untuk membuat pemerhatian bagi proses-proses pilihan raya seperti proses penamaan calon, berkempen, mengundi awal, proses mengundi dan pengiraan undi serta penjumlahan undi sehinggalah pengisytiharan keputusan pilihan raya.

“SPR mengingatkan mereka yang berminat untuk menyertai program ini supaya mengemukakan permohonan sebelum tarikh tutup permohonan,” katanya dalam kenyataan hari ini.

Mereka yang ingin memohon boleh melayari portal SPR di alamat https://www.spr.gov.my/ untuk mendapatkan maklumat lanjut dan memuat turun borang permohonan.

Semalam, Perdana Menteri Datuk Seri Ismail Sabri Yaakob mengumumkan pembubaran Parlimen bagi memberi laluan kepada PRU15.

Dengan pengumuman itu, pilihan raya umum perlu diadakan dalam tempoh 60 hari selepas tarikh pembubaran Parlimen mengikut Perkara 55 (4) Perlembagaan Persekutuan. – BERNAMA